cyanic-selkie/wikianc huggingface dataset:
ഡയാറ്റമേഷ്യസ് എർത്ത്
ഫോസിൽ ഡയാറ്റ നിക്ഷേപങ്ങൾ വഴി രൂപമെടുക്കുന്ന അവസാദ ശിലാസമൂഹത്തെ ഡയാറ്റമേഷ്യസ് എർത്ത്. ക്വിസെൽഗുർ (Kieselguhr) എന്ന പേരിലും ഇത് അറിയപ്പെടുന്നു. സമുദ്രജലത്തിലും ശുദ്ധജലതടാകങ്ങളിലും ചതുപ്പുനിലങ്ങളിലും ഇവ രൂപമെടുക്കാറുണ്ട്. ഡയാറ്റങ്ങളുടെ കോശങ്ങൾ അഴുകി നശിക്കുമ്പോൾ സിലിക്കാമയമായ കോശഭിത്തിക്കു മാറ്റം സംഭവിക്കുന്നില്ല. ഇവ ജീവിക്കുന്ന ജലാശയത്തിന്റെ അടിത്തട്ടിൽത്തന്നെ നിക്ഷേപിക്കപ്പെടുകയാണ് പതിവ്. ഇത്തരത്തിൽ അനുകൂലമായ പരിസ്ഥിതിയിൽ തുടർച്ചയായി അടിഞ്ഞുകൂടുമ്പോൾ കനം വർധിക്കാനിടയാകുന്നു. ഇങ്ങനെയാണ് ഡയാറ്റമേഷ്യസ് എർത്ത് രൂപം കൊള്ളുന്നത്.
ഭൂമിയിലെ നിക്ഷേപങ്ങൾ
ഭൂമിയിൽ പലയിടങ്ങളിലും ഇത്തരം നിക്ഷേപങ്ങൾ കണ്ടു വരുന്നു. ശുദ്ധജലത്തിലും സമുദ്രജലത്തിലും ഇത്തരം നിക്ഷേപങ്ങളുണ്ട്. സമുദ്ര പരിതഃസ്ഥിതിയിൽ രൂപമെടുക്കുന്ന ഡയാറ്റമേഷ്യസ് എർത്ത് ഡയാറ്റൊമൈറ്റ് എന്ന പേരിലറിയപ്പെടുന്നു. മുൻകാലങ്ങളിൽ പ്ലവക ഡയാറ്റമുകളുണ്ടായിരുന്ന ശുദ്ധജല തടാകങ്ങളിലാണ് ഇത്തരം നിക്ഷേപങ്ങളധികവുമുള്ളത്. സമുദ്രജല സ്പീഷീസിൽ നിന്നുണ്ടാകുന്ന നിക്ഷേപങ്ങളെക്കാൾ കനം കുറഞ്ഞവയാണ് ശുദ്ധജല സ്പീഷീസിൽ നിന്നുണ്ടാകുന്ന നിക്ഷേപങ്ങൾ. സമുദ്രജല സ്പീഷീസിൽ നിന്നുണ്ടാകുന്ന നിക്ഷേപങ്ങൾ ജിയോളജീയ മാറ്റം മൂലം കരയിലേക്കു ഉയർത്തപ്പെടാറുണ്ട്.
ഏറ്റവും വലിയ നിക്ഷേപം
ഇതു വരെ കണ്ടുപിടിക്കപ്പെട്ടിട്ടുള്ളതിൽ വച്ച് ഏറ്റവും വലിയ ഡയാറ്റമേഷ്യസ് എർത്ത് കാലിഫോർണിയയിലെ സാന്താമരിയാ എണ്ണപ്പാടങ്ങളിലുള്ളതാണ്. ഈ പ്രദേശത്ത് 915 മീ. വരെ കനമുള്ള അന്തർഭൗമനിക്ഷേപങ്ങളുണ്ടെന്ന് ഇവിടങ്ങളിൽ കുഴിക്കുന്ന എണ്ണക്കിണറുകൾ സാക്ഷ്യം നൽകുന്നു. കാലിഫോർണിയയിലെതന്നെ ലോംപോക്കിലാണ് ഏറ്റവും വലിയ ഉപരിതല നിക്ഷേപവും കാണപ്പെട്ടിട്ടുള്ളത്. 245 മീറ്ററിലധികം കനമുള്ള ഡയാറ്റമയമണ്ണ് കിലോമീറ്ററുകളോളം നീളത്തിൽ ഇവിടെ കാണപ്പെടുന്നുണ്ട്.
വാണിജ്യ പ്രാധാന്യം
ഡയാറ്റമയമണ്ണ് വളരെ വാണിജ്യ പ്രാധാന്യമുള്ളതാണ്. സിൽവർ പോളിഷുകളും, ടൂത്ത് പേസ്റ്റുകളും, പെയിന്റുകളും, പ്ലാസ്റ്റിക്കുകളും ഉണ്ടാക്കാൻ ഇത് ഉപയോഗിക്കുന്നു. മുൻകാലങ്ങളിൽ ഡൈനാമൈറ്റ് നിർമ്മാണത്തിനും ഇത് ഉപയോഗിച്ചിരുന്നു. പഞ്ചസാര ശുദ്ധീകരണശാലകളിൽ ശുദ്ധീകരണത്തിനായും ബോയിലറുകളിലും ബ്ലാസ്റ്റു ഫർണസുകളിലും മറ്റും ഇൻസുലേഷനുകൾക്കും ഉപയോഗിക്കുന്നത് ഡയാറ്റമയമണ്ണാണ്. ചുട്ടു പഴുക്കുന്ന ചൂടിൽ പോലും നശിച്ചു പോവാത്തതിനാൽ ഇത് ഫലപ്രദമായ ഒരു താപരോധിയാണ്. മാത്രമല്ല ദ്രാവകങ്ങൾ അരിക്കുന്നതിനും ഇത് ഉപയോഗപ്പെടുത്താറുണ്ട്.
പുറത്തേക്കുള്ള കണ്ണികൾ
വർഗ്ഗം:ശിലകൾ വർഗ്ഗം:ഫോസിലുകൾ
പാതിരാക്കൊക്ക്
വെള്ളക്കെട്ടുള്ള പ്രദേശങ്ങളിലും വയലുകളിലും ചതുപ്പുകളിലും കണ്ടുവരാറുള്ള രാത്രി സഞ്ചാരിയായ ഒരു പക്ഷിയാണ് പാതിരാകൊക്ക്. കുളക്കൊക്കിനേക്കാൾ അൽപ്പം വലുതും തടിച്ചതുമാ/   ഇതിനെ ചില പ്രദേശങ്ങളിൽ പകലുണ്ണാൻ എന്നും വിളിക്കുന്നു.
പ്രത്യേകതകൾ
ചാരനിറവും വെള്ള നിറവും കലർന്ന തൂവലുകളാണ് ഇതിനുള്ളത്; എങ്കിലും തലയും ശരീരത്തിന്റെ മുകൾ ഭാഗവും കടും പച്ച കലർന്ന കറുപ്പ് നിറത്തിലും ചിറകിന്റെ മുകൾ ഭാഗം ചാരനിറവുമാണ്. ശരീരത്തിന്റെ അടിഭാഗവും കഴുത്തിന്റെ കീഴ്ഭാഗവും വെള്ള നിറത്തിലുമാണുള്ളത്. കറുത്ത കൊക്കും ചുവന്ന കണ്ണുകളുമാണ് ഇതിനുള്ളത്. സാധാരണ ഇളം പച്ച നിറത്തിൽ കാണപ്പെടുന്ന കാലുകൾ പ്രജനനകാലത്ത് മഞ്ഞനിറത്തിലോ ഇളം ചുവന്ന നിറത്തിലോ ആയിരിക്കും കാണപ്പെടുക. കൂടാതെ ഇവയുടെ തലയ്ക്ക് പുറകിലായി ഒരു ശിഖയും കാണപ്പെടുന്നു.
സ്വഭാവം
ഇവ ഭക്ഷണം ശേഖരിക്കുന്നത് രാത്രി സമയത്തായതിനാൽ ഈ പക്ഷികൾ പകൽസമയം മുഴുവൻ വിശ്രമത്തിലായിരിക്കും. അൻപതും അറുപതും കൊക്കുകൾ ഒരേസമയം മരത്തിൽ വിശ്രമിക്കുന്നതിനാൽ ഇവയെ നമുക്ക് കാണാൻ കഴിയില്ല. പകൽ മുഴുവൻ വിശ്രമിച്ച ശേഷം സന്ധ്യക്ക് അൽപ്പം മുൻപ് ഈ പക്ഷികൾ ചെക്കിരിക്കുന്ന മരത്തിന്റെ വന്ന പോക്കുവെയിൽ കൊള്ളുക പതിവുണ്ട്. ഈ സമയത്താണ് ഇവയെ നമുക്ക് കാണാൻ അവസരം ലഭിക്കുക.
പ്രജനനം
ഇവയുടെ പ്രജനന കാലം ഫെബ്രുവരി തൊട്ട് ജൂൺ വരെയാണ്.
സഹീർ ഖാൻ
സഹീർ ഖാൻ ഒരു ഇന്ത്യൻ ക്രിക്കറ്ററാണ്. 1978 ഒക്ടോബർ 7ന് മഹാരാഷ്ട്രയിലെ അഹമ്മദ്നഗർ ജില്ലയിലെ ശ്രീരം‌പൂർ പട്ടണത്തിൽ ജനിച്ചു. 2000 മുതൽ ഇന്ത്യൻ ക്രിക്കറ്റ് ടീമിലെ അംഗമാണ്. ടെസ്റ്റിൽ ബംഗ്ലാദേശിനെതിരെ ധാക്കയിലും ഏകദിനത്തിൽ കെനിയക്കെതിരെ നെയ്റോബിയിലും അരങ്ങേറ്റം നടത്തി. ഇടം കയ്യൻ പേസ് ബൗളറായ സഹീറിനെ ശ്രദ്ധേയനാക്കിയത് പന്ത് രണ്ട് ദിശയിലേക്കും സ്വിങ് ചെയ്യിക്കാനുള്ള കഴിവാണ്. ടെസ്റ്റിൽ പതിനൊന്നാമനായി ബാറ്റിങ്ങിനിറങ്ങി ഏറ്റവും കൂടുതൽ റൺസ് നേടിയതിന്റെ റെക്കോർഡ് ഇദ്ദേഹത്തിനാണ്. ആദ്യ വർഷങ്ങളിൽ ഇന്ത്യയുടെ പേസ് ആക്രമണത്തെ നയിക്കാനായെങ്കിലും 2003, 2004 വർഷങ്ങളിൽ പരിക്കുമൂലം ടീമിൽ നിന്ന് പുറത്തുപോകേണ്ടി വന്നു. മടങ്ങിവന്നെങ്കിലും ഒരു വർഷത്തിനുള്ളിൽ-2005ൽ- വീണ്ടും ദേശീയ ടീമിലെ സ്ഥാനം നഷ്ടപ്പെട്ടു. അതിനുശേഷം ആഭ്യന്തര ക്രിക്കറ്റിൽ മികച്ച പ്രകടനം കാഴ്ചവെച്ച സഹീറിനെ ദേശീയ ടീമിലേക്ക് മടക്കിവിളിച്ചു.
അവലംബം
വർഗ്ഗം:1978-ൽ ജനിച്ചവർ
വർഗ്ഗം:ഒക്ടോബർ 7-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ
മൂസ അൽ മൂസവി
പ്രമുഖ ശിയ പണ്ഡിതനും ഗ്രന്ഥകാരനുമാണ്‌ മൂസ അൽ മൂസവി. ശീഇകളുടെ പ്രബല നേതാവ് അസ്സയ്യിദ് അബുൽ ഹസൻ അൽ മൂസവിയുടെ പൗത്രനായ ഇദ്ദേഹം ശിയ ചിന്താധാരക്കകത്ത് നിന്നുകൊണ്ട് തന്നെ നിലവിലുള്ള ശീഈ രീതികളേയും സങ്കല്പങ്ങളേയും പ്രമാണയുക്തമായി വിമർശന വിധേയമാക്കുന്ന പല കൃതികളുടേയും രചയിതാവാണ്‌.
ജീവിതരേഖ
നിരവധി വിഷയവൈവിധ്യമുള്ള ഗ്രന്ഥങ്ങളുടെ രചയിതാവാണ്‌ മൂസ അൽ മൂസവി
ഘനത്വം
ഉള്ളളവിലെത്ര മാസ് (mass per volume) എന്നതാണ് ഇതിന്റെ നിർവചനം. ρ എന്ന ഗ്രീക്ക് അക്ഷരം ഉപയോഗിച്ചു സൂചിപ്പിക്കുന്നു
ഹൈഡ്രോമീറ്റർ
ദ്രാവകങ്ങളുടെ സാന്ദ്രത അളക്കുന്നതിനുള്ള ഉപകരണമാണ്‌ ഹൈഡ്രോമീറ്റർ. സാന്ദ്രതയളക്കേണ്ട ദ്രാവകങ്ങളിൽ ഹൈഡ്രോമീറ്റർ മുക്കിയിടുന്നു. സാന്ദ്രതയേറിയ ദ്രാവകങ്ങളിൽ ഹൈഡ്രോമീറ്റർ കൂടുതൽ പൊങ്ങിക്കിടക്കുന്നു. ഹൈഡ്രോമീറ്ററിന്റെ മുകളിലെ കുഴലിൽ രേഖപ്പെടുത്തിയിട്ടുള്ള വില നോക്കിയാണ്‌ ദ്രാവകത്തിന്റെ സാന്ദ്രത തിട്ടപ്പെടുത്തുന്നത്. പാലിന്റെ സാന്ദ്രത അളക്കുന്നതിനുള്ള ഉപകരണമാണ്‌ ലാക്റ്റോമീറ്റർ.
അവലംബം
വർഗ്ഗം:ഭൗതികശാസ്ത്രം വർഗ്ഗം:പിണ്ഡം
ഒൻപതാം ലോക്‌സഭ
ഒമ്പതാം ലോക്സഭയിലെ അംഗങ്ങളുടെ പട്ടിക (1989 ഡിസംബർ 2 - 1991 മാർച്ച് 13) 1989 നവംബർ 22-26 ലെ തിരഞ്ഞെടുപ്പുകളിൽ. ഇന്ത്യൻ പാർലമെന്റിന്റെ താഴത്തെ സഭയാണ് ലോകസഭ (ജനസഭ). 1989 ലെ ഇന്ത്യൻ പൊതുതെരഞ്ഞെടുപ്പിന് ശേഷം രാജ്യസഭയിൽ നിന്ന് പന്ത്രണ്ട് സിറ്റിംഗ് അംഗങ്ങളെ ഒമ്പതാം ലോകസഭയിലേക്ക് തിരഞ്ഞെടുത്തു.
1989 ഡിസംബർ 2 മുതൽ 1990 നവംബർ 10 വരെ ഭാരതീയ ജനതാപാർട്ടിയുടെയും ഇടതുപാർട്ടികളുടെയും സഹായത്തോടെ വിശ്വനാഥ് പ്രതാപ് സിംഗ് പ്രധാനമന്ത്രിയായി. 1984 ലെ ഇന്ത്യൻ പൊതുതെരഞ്ഞെടുപ്പിന് ശേഷം എട്ടാം ലോകസഭയുമായി താരതമ്യം ചെയ്യുമ്പോൾ 207 സീറ്റുകൾ ഐ‌എൻ‌സിക്ക് നഷ്ടമായി
രാജീവ് ഗാന്ധിയുടെ നേതൃത്വത്തിൽ ഇന്ത്യൻ നാഷണൽ കോൺഗ്രസിന്റെ പിന്തുണയോടെ 1990 നവംബർ 10 മുതൽ 1991 ജൂൺ 21 വരെ ചന്ദ്ര ശേഖർ പ്രധാനമന്ത്രിയായി.
1991 ലെ ഇന്ത്യൻ പൊതുതെരഞ്ഞെടുപ്പിന് ശേഷം 1991 ജൂൺ 20 നാണ് അടുത്ത പത്താം ലോകസഭ രൂപീകരിച്ചത്.
രാഷ്ട്രീയ പാർട്ടി അംഗങ്ങളുടെ പട്ടിക
ഒൻപതാം ലോക്സഭയിലെ രാഷ്ട്രീയ പാർട്ടി അംഗങ്ങൾ ചുവടെ നൽകിയിരിക്കുന്നു:
പരാമർശങ്ങൾ
വർഗ്ഗം:ലോക്‌സഭ വർഗ്ഗം:ഒൻപതാം ലോക്‌സഭ
നീഡ് ഫോർ സ്പീഡ് 2014
നീഡ് ഫോർ സ്പീഡ് 2014 ൽ പുറത്തിറങ്ങിയ അമേരിക്കൻ ആക്ഷൻ ഫിലിമാണ്. ഇലക്ട്രോണിക് ആർട്ട്സിന്റെ വീഡിയോ ഗെയിം പരമ്പരയാണ് ഈ ചിത്രത്തിനു അടിസ്ഥാനം. സ്‌കോട്ട് വോ സംവിധാനം, നിർവഹിച്ചു. ജോർജ് ഗാറ്റിൻസും,ജോൺ ഗറ്റിനും, ഡ്രീംവാർക്സ്, ഇന്ത്യൻ കമ്പനിയായ റിലയൻസ് എന്റർടൈൻമെന്റും ചേർന്നാണ് ചിത്രം നിർമ്മിച്ചത്. ആരോൺ പോൾ ടോബി മാർഷൽ എന്ന പേരിൽ നായകനാകുന്നു, തന്റെ സുഹൃത്തിന്റെ മരണത്തിനു പ്രതികാരം ചെയ്യുന്നതാണ് കഥയുടെ ഉള്ളടക്കം.
Plot
മൗണ്ട് കെസ്കോയിലെ മാർഷൽ മോട്ടോഴ്സ് എന്ന ഗാരേജിന്റെ ഉടമസ്ഥതയിലുള്ള ഒരു മുൻ റേസിങ് കാർ ഡ്രൈവർ ആണ് ടോബി മാർഷൽ
ടോബി മാർഷലും അവന്റെ കൂട്ടുകാരായ ബെന്നി, ഫിൻ, ബീസ്റ്റ് എന്ന് വിളിക്കുന്ന ജോ, ലിറ്റിൽ പീറ്റ് എന്നിവർ ചേർന്ന് അവരുടെ ഗാരേജിൽ റേസിങ് കാർ നന്നാക്കുന്നതിന്റെ തിരക്കിലാണ്. അവനും കൂട്ടരും ആ ദിവസം രാത്രി തെരുവ് ഫെസ്റ്റിവൽ റേസിങ്ങിൽ പങ്കെടുക്കുന്നു. ആ റേസിനു ശേഷം, ടോബിയുടെ മുൻ എതിരാളി ഡിനോ ബ്രൂസ്റ്റർ അവരുടെ ഗാരേജിൽ എത്തുന്നു. അമേരിക്കൻ ഓട്ടോമോട്ടീവ് ഡിസൈനർ ആയിരുന്ന കരോൾ ഷെൽബി ഡിസൈൻ ചെയ്ത ഒരു അപൂർവ്വ ഫോർഡ് മസ്റ്റാഗ് തന്റെ കൈവശം ഉണ്ടെന്നും അത്‌ പൂർത്തിയാക്കിയാൽ മൊത്തവിലയായ 2 മില്യൺ ഡോളറിന്റെ 25% നൽകാമെന്ന് ഡിനോ വാഗ്ദാനം ചെയ്യുന്നു. കൂട്ടുകാർ എതിർക്കുന്നു, പക്ഷേ മാർഷൽ മോട്ടോർസ് കടത്തിൽ ആണെന്നും ബാധ്യത തീർക്കാൻ പണം അത്യാവശ്യം ആണെന്നും അതിനാൽ ഈ ഡീൽ ഏറ്റെടുക്കുന്നു എന്ന് ടോബി പറയുന്നു.
പൂർത്തിയാക്കിയ മുസ്താങ് ഒരു പാർട്ടിയിൽ ലേലത്തിന് വെച്ചിരിക്കുന്നു. ടോബിയും ഡിനോയും ഇംഗ്ലണ്ടുകാരിയായ ജൂലിയയെ കണ്ടുമുട്ടുകയാണ്, മണിക്കൂറിൽ 230 മൈൽ വേഗത്തിൽ കാർ ഓടിയാൽ അവരുടെ ക്ലയന്റ് കാർ വാങ്ങാൻ തയ്യാറാണെന്നു അറിയിക്കുന്നു. ഡിനോ അത്രയും വേഗത്തിൽ ഓടിക്കാൻ കഴിയില്ല എന്ന് എതിർക്കുന്നു. രാവിലെ ടോബി കാർ 234 മൈൽ വേഗത്തിൽ ഓടിക്കുന്നു ജൂലിയയുടെ ക്ലയൻ ബിൽ ഇൻഗ്രാം 2.7 മില്യൻ ഡോളറിന് മസ്താങ് വാങ്ങാൻ തയ്യാറാകുന്നു.
കാർ വാങ്ങാൻ എത്തിയ ഇൻഗ്രാം ടോബിയെ പ്രശംസിക്കുന്നു, ഇതു ഇഷ്ടപ്പെടാതെ ടോബിയെ ഡിനോ റേസിങ്ങിനായി വെല്ലുവിളിച്ചു. ടോബി ആണ് വിജയിക്കുന്നതെങ്കിൽ മുസ്റ്റാഗ് ഡീലിന്റെ മുഴുവൻ(75%) വിഹിതവും ഡിനോ ഉപേക്ഷിക്കും എന്ന് ഉറപ്പു നൽകുന്നു, ഡിനോ വിജയിച്ചാൽ ടോബിയുടെ ഓഹരിയായ 25% ഡിനോയ്ക്ക് നൽകണം. മത്സരഓട്ടത്തിനിടെ, അയാൾ തോൽവി ഏറ്റുവാങ്ങുകയും മനഃപൂർവ്വം പീറ്റിനെ അപകടപ്പെടുത്തുന്നു. പിറ്റ് കൊല്ലപ്പെടുന്നു. ഡിനോ അവിടെ നിന്ന് അപ്രത്യക്ഷമാവുന്നു, ഡിനോ റേസിൽ ഉണ്ടായിരുന്നതായി തെളിയിക്കാൻ കഴിയാത്തതിനെത്തുടർന്ന് ടോബിക്ക് ജയിൽ ശിക്ഷ കിട്ടുന്നു.
രണ്ടു വർഷം കഴിഞ്ഞ്, ടോബി ജയിലിൽ നിന്നും പരോളിൽ ഇറങ്ങുന്നു. പിറ്റിന്റെ മരണത്തിന് പ്രതികാരം ചെയ്യാൻ ഉദ്ദേശിക്കുന്നു. കാലിഫോർണിയയിൽ നടക്കുന്ന ഡെ ലിയോണിലേക്ക് ഇൻഗ്രാം വാങ്ങിയ മസ്താങ് കാർ തനിക്ക് മത്സരിക്കാൻ നൽകുമോ എന്ന് അന്വേഷിക്കുന്നു, പകരമായി പ്രതിഫലത്തിന്റെ 50% ഇൻഗ്രാമിന്‌ നൽകാം എന്ന് പറയുന്നു. ടോബി പരോളിൽ ആയതിനാൽ വിശ്വാസത്തിനായി ഇൻഗ്രാം മുസ്റ്റാഗിനോടൊപ്പം ടോബിയെ അനുഗമിക്കാൻ ജൂലിയയോട് ആവശ്യപ്പെടുന്നു. റേസിങ്ങിനായി ഇനി രണ്ടു ദിവസമേ ബാക്കിയുള്ളു അതിനാൽ അവർ വേഗം കാലിഫോർണിയയിലേക്കു തിരിക്കുന്നു. അവർക്ക് സാൻഫ്രാൻസിസ്‌കോയിൽ റേസിങ്ങിനു മുന്നോടിയായി ഉള്ള മീറ്റിങ്ങിൽ ചെക്കിന് ചെയ്യേണ്ടതുണ്ട്. റേസിംഗ് നടക്കുന്ന സ്ഥലത്തെത്തുന്നതിനു മുമ്പ് ആരെങ്കിലും ടോബിയെ തടഞ്ഞാൽ തന്റെ ലംബോർഗിനി പ്രതിഫലമായി നൽകാം എന്ന് ഡിനോ പരസ്യം കൊടുക്കുന്നു. ഇതു ആഗ്രഹിച്ചു ഒരു കൂട്ടർ ടോബിയുടെ കാർ തകർക്കാൻ ശ്രമിക്കുന്നു. പക്ഷേ അവർ അവിടെ നിന്നും രക്ഷപെടുന്നു. ടോബിയും ഡിനോയും റേസിങ് ചെക്കിങ് സ്ഥലത്തു വച്ച് പീറ്റിനെക്കുറിച്ച് തർക്കിക്കുന്നു, അതിനു ശേഷം ഡിനോ തന്റെ ട്രക്ക് ഉപയോഗിച്ച് ടോബിയുടെ കാർ നശിപ്പിക്കുന്നു, ജൂലിയയ്ക്കു ഗുരുതരമായി പരിക്കേക്കുകയും ടോബിക്ക് ഒരു റേസിങ് കാർ ഇല്ലാതെ പോകുകയും ചെയ്തു. നിരാശനായ ടോബി ഡിനോയുടെ കാമുകിയും തന്റെ മുൻ കാമുകിയും പീറ്റ്സിൻറെ സഹോദരിയുമായ അനീറ്റയെ കാണുന്നു. പീറ്റിയുടെ മരണത്തിൽ ഡിനോയുടെ പങ്കിനേക്കുറിച്ച് അവൾ മനസ്സിലാക്കിയിരുന്നു. ഡിനോ പിറ്റിനെ അപകടപ്പെടുത്തിയ കാർ ഒളിപ്പിച്ചിരുന്ന സ്ഥലം അനീറ്റ ടോബിക്ക് കാട്ടിക്കൊടുക്കുന്നു. ടോബി തന്റെ റേസിംഗ് കാറായി അത്‌ തിരഞ്ഞെടുക്കുന്നു.
References
വർഗ്ഗം:2014-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
സച്ചിദാനന്ദൻ
മലയാളത്തിലെ ഒരു കവിയാണ് സച്ചിദാനന്ദൻ (ജനനം:[മേയ് 28], 1946 - ). തൃശൂർ ജില്ലയിലെ കൊടുങ്ങല്ലൂരിലാണ് ഇദ്ദേഹം ജനിച്ചത്. ജനകീയ സാംസ്കാരിക വേദിയിലെ സജീവ പങ്കാളിയായിരുന്ന സച്ചിദാനന്ദൻ കേന്ദ്ര സാഹിത്യ അക്കാദമിയുടെ സെക്രട്ടറിയായും പ്രവർത്തിച്ചിട്ടുണ്ട്. 2010-ൽ കേരള സാഹിത്യ അക്കാദമി വിശിഷ്ട അംഗത്വം നൽകി ആദരിച്ചു. 2012ൽ കേന്ദ്ര സാഹിത്യ അക്കാദമി അവാർഡ് "മറന്നുവെച്ച വസ്തുക്കൾ" എന്ന കവിതാ സമാഹാരത്തിനു ലഭിച്ചു. കേന്ദ്ര സാഹിത്യ അക്കാദമി പ്രസിദ്ധീകരണമായ Indian Literature ന്റെ എഡിറ്ററായിരുന്നു.
ജീവിത രേഖ
1946മേയ്‌ 28-നു തൃശ്ശൂർ ജില്ലയിൽ ജനിച്ചു. തർജ്ജമകളടക്കം 50-ഓളം പുസ്തകങ്ങൾ രചിച്ചു. തന്റെ തനതായ ശൈലിയിലൂടെ, വിശ്വസാഹിത്യത്തിലെ പുരോഗമന ശബ്ദങ്ങളായ അന്റോണിയോ ഗ്രാംഷി, പാബ്ലോ നെരൂദ, മെഹ്മൂദ് ഡാർവിഷ്, യെഹൂദ അമിച്ചായി, യൂജിനിയോ മൊണ്ടേൽ തുടങ്ങിയവരുടെ രചനകളെ, കേരളത്തിലെ സാഹിത്യ പ്രേമികൾക്കു പരിചയപ്പെടുത്തി. 1989, 1998 2000 , 2009,2012 വർഷങ്ങളിൽ കേരള സാഹിത്യ അക്കാദമി അവാർഡിന് അർഹനായി..1995 വരെ ഇരിങ്ങാലക്കുട ക്രൈസ്റ്റ് കോളേജിൽ ഇംഗ്ലിഷ് പ്രൊഫസർ ആയി ജോലി നോക്കി. 1996 മുതൽ 2006 വരെ കേന്ദ്ര സാഹിത്യ അക്കാദമിയുടെ സെക്രട്ടറിയായി സേവനമനുഷ്ഠിച്ചു. ഇപ്പോൾ ഇന്ദിരാഗാന്ധി ഓപ്പൺ യൂണിവേർസിറ്റിയിൽ ട്രാൻസ്ലേഷൻ വകുപ്പിൽ പ്രൊഫസറും വകുപ്പ് മേധാവിയും ആയി പ്രവത്തിക്കുന്നു ലഘുചിത്രം|സച്ചിദാനന്ദൻ
കവിതകൾ
1. അഞ്ചുസൂര്യൻ, 1971
2. ആത്മഗീത, 1974
3. കവിത, 1977, 82, 84
4. ഇന്ത്യൻ സ്കെച്ചുകൾ, 1978
6. പീഡനകാലം, 1981, 89
7. വേനൽമഴ, 1982
8. രണ്ടു ദീർഘകാവ്യങ്ങൾ, 1983
9. സച്ചിദാനന്ദന്റെ കൃതികൾ, 1962-82, 1962-82, 1983, 87
10. സോക്രട്ടീസും കോഴിയും, 1984
12. വീടുമാറ്റം,1988, 2016
14. കവിബുദ്ധൻ, 1992
15. എന്റെ സച്ചിദാനന്ദൻ കവിതകൾ, ( ബാലചന്ദ്രൻ ചുള്ളിക്കാട് തിരഞ്ഞെടുത്തത്) 1993, 2014
16. ദേശാടനം, 1994, 1995
17. മലയാളം, 1996, 1998, 2003
18. അപൂർണ്ണം, 1998
19. തിരഞ്ഞെടുത്ത കവിതകൾ, 1999
20. സംഭാഷണത്തിന് ഒരു ശ്രമം, 2000
21. വിക്ക്, 2002, 2004
22. സാക്ഷ്യങ്ങൾ, 2004
23. ഗസലുകൾ, ഗീതങ്ങൾ, 2005
24. സച്ചിദാനന്ദന്റെ കവിതകൾ 1965-2005, അകം, മൊഴി, പുറം എന്ന് മൂന്നു ഭാഗങ്ങൾ, എഡി: റിസിയോ രാജ് 2006
26. ഒന്നാം പാഠം, 2006
27.എന്റെ കവിത, 2008
28. മറന്നു വെച്ച വസ്തുക്കൾ, 2009
29. ബഹുരൂപി, 2011
30 തഥാഗതം, 2013
31 നിൽക്കുന്ന മനുഷ്യൻ ,2015
33 സച്ചിദാനന്ദന്റെ കവിതകൾ 1965-2015, 2016
34 സച്ചിദാനന്ദന്റെ പ്രണയകവിതകൾ, 2016
35 സമുദ്രങ്ങൾക്ക് മാത്രമല്ല, 2017
36 പക്ഷികൾ എന്റെ പിറകേ വരുന്നു,  2019
37 എന്റെ ഇന്ത്യ, എന്റെ ഹൃദയം, 2019
38 ഞാൻ ഒരു ഭാഷയാണ്‌, എഡി. കെ. വി. തോമസ്‌, 2019
39 എന്റെ പ്രിയപ്പെട്ട സച്ചിദാനന്ദൻ കവിതകൾ, എഡി. ജോയ് മാത്യു ,2020
40  ദുഃഖം എന്ന വീട്,  2020
41  ഒരു ചെറിയ വസന്തം, 2020
42.  ഇല്ല വരില്ലിനി, 2021
43  ഇരുട്ടിലെ പാട്ടുകൾ, 2022
കൂടാതെ, 1965 മുതൽ 2005 വരെ എഴുതിയ (തെരഞ്ഞെടുത്ത) കവിതകൾ "അകം", "മൊഴി" എന്നിങ്ങനെ രണ്ട് സമാഹാരങ്ങളായി ഡി. സി. ബുക്സ് 2006 -ൽ പ്രസിദ്ധീകരിച്ചിട്ടുണ്ട്.
ചെറുകഥകൾ
അനന്തരം, 2020
പുറം കണ്ണികൾ
വർഗ്ഗം:1946-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മേയ് 28-ന് ജനിച്ചവർ വർഗ്ഗം:മലയാളകവികൾ വർഗ്ഗം:മലയാളം വിവർത്തകർ വർഗ്ഗം:വയലാർ പുരസ്കാരം ലഭിച്ചവർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച മലയാളികൾ വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഓടക്കുഴൽ പുരസ്കാരജേതാക്കൾ വർഗ്ഗം:വിവർത്തനത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം തിരികെ നൽകിയവർ വർഗ്ഗം:കോഴിക്കോട് സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:മഹാരാജാസ് കോളേജിന്റെ പൂർവ്വ വിദ്യാർത്ഥികൾ വർഗ്ഗം:ഉള്ളൂർ അവാർഡ് ലഭിച്ചവർ
വേങ്ങരൈ
അവലംബം
വർഗ്ഗം:തമിഴ്‌നാട്ടിലെ ഗ്രാമങ്ങൾ
ടീക
ഗ്രന്ഥത്തിന്റെ അർഥവിവരണം നൽകുന്ന രചനകൾ വ്യാഖ്യ, വ്യാഖ്യാനം, ഭാഷ്യം, വാർത്തികം, വിവരണം, വിവൃതി, വൃത്തി, ചർച്ച, ടിപ്പണി, ടിപ്പണം, ടിപ്പണിക, ടീക, വിമർശം, വിമർശിനി, ദീപിക, പ്രദീപം, ആലോകം, ലോചനം, പ്രകാശം, കൗമുദി, ഉദ്ഘാടനം (ഉദാ: അമരകോശോദ്ഘാടനം), പഞ്ജിക, വിവേകം, ചിന്താമണി, ചന്ദ്രിക, സുബോധിനി, സംഗ്രഹം, സാരം തുടങ്ങിയ പല പേരുകളിൽ അറിയപ്പെടുന്നു. അർഥവിവരണത്തിന്റെ സ്വഭാവമനുസരിച്ചാണ് ഈ വ്യാഖ്യാന നാമങ്ങൾ സ്വീകരിച്ചിട്ടുള്ളത്.
സംസ്കൃതം, പ്രാകൃതം, പാലി എന്നീ ഭാഷകളിൽ സാഹിത്യഗ്രന്ഥങ്ങൾക്കും ശാസ്ത്രഗ്രന്ഥങ്ങൾക്കും പ്രശസ്തങ്ങളായ ടീകകൾ ഉപലബ്ധങ്ങളാണ്. അത്യാവശ്യമുള്ള വാക്കുകൾക്കുമാത്രം അർഥ വിശദീകരണം നല്കിയുള്ള സംക്ഷിപ്തമായ വ്യാഖ്യാനങ്ങൾക്കും ടീക എന്ന പേരു നൽകിക്കാണുന്നുണ്ട്. സാഹിത്യ ഗ്രന്ഥങ്ങളെ അപേക്ഷിച്ച് വ്യാകരണം, ന്യായം തുടങ്ങിയ ശാസ്ത്ര വിഷയങ്ങൾ പ്രതിപാദിക്കുന്ന ഗ്രന്ഥങ്ങൾക്കാണ് ടീക എന്ന പേരിലുള്ള വ്യാഖ്യാനം കൂടുതൽ അനുപേക്ഷണീയമായിത്തീർന്നിട്ടുള്ളത്. ദുർഗസിംഹൻ കാതന്ത്രവ്യാകരണത്തിന് ഒരു 'വൃത്തി'യും അതിനുപരി ഒരു 'ടീക'യും രചിച്ചിട്ടുണ്ട്. പ്രശസ്ത മീമാംസാഗ്രന്ഥമായ ശബരഭാഷ്യത്തിന് കുമാരിലഭട്ടൻ രചിച്ച വ്യാഖ്യാനത്തിലെ ഒരു ഭാഗം ടുപ്ടീകഎന്ന പേരിൽ പ്രസിദ്ധമാണ്. ശാങ്കരഭാഷ്യത്തിന് ആനന്ദഗിരി എഴുതിയ ടീകയും വിഖ്യാതമാണ്. ഇവ മൂന്നും വ്യാഖ്യാനഗ്രന്ഥങ്ങൾക്ക് ഉപരിവ്യാഖ്യാനം എന്ന നിലയിലുള്ള വിശിഷ്ട പഠനങ്ങൾക്കുദാഹരണമായിപ്പറയാം. ശാരീരകസൂത്രഭാഷ്യത്തിന്റെ വ്യാഖ്യാനമായ പഞ്ചപദിക, ഭാമതി എന്നിവയും, മഹാഭാഷ്യത്തിന് കൈയടൻ തയ്യാറാക്കിയ വ്യാഖ്യാനവും, ധർമോത്തരന്റെ ന്യായശാസ്ര്തഗ്രന്ഥമായ ന്യായബിന്ദുവിനുള്ള വ്യാഖ്യാനവും, കൃഷ്ണദത്തന്റെ ദ്രവ്യഗുണശതശ്ലോകീടീകയും ഉപരിപഠനങ്ങൾക്കുള്ള ടീകകൾ എന്ന പേരിലാണ് പ്രസിദ്ധങ്ങളായിത്തീർന്നിട്ടുള്ളത്.
ടീക എന്ന പേര് പദങ്ങളുടെ അർഥവിവരണത്തിനു പ്രാധാന്യം നൽകുന്ന വ്യാഖ്യാനഗ്രന്ഥത്തെയാണ് പ്രധാനമായും പ്രതിനിധാനം ചെയ്യുന്നതെന്നു കരുതാവുന്ന നിലയിൽ, അമരകോശം എന്ന സംസ്കൃത നിഘണ്ടുവിന് നാല്പതിൽപരം 'ടീക'കൾ രചിക്കപ്പെട്ടിട്ടുണ്ട്. അമരകോശടീക എന്ന പേരിലാണ് മിക്കവാറും ഇവ എല്ലാംതന്നെ അറിയപ്പെടുന്നത്. സർവാനന്ദന്റെ (11-ാം ശ.) ടീകാസർവസ്വമാണിവയിൽ മുഖ്യം. ഗോവിന്ദാനന്ദ, ചതുർഭുജമിശ്രജാതനുദൻ, കാശീനാഥൻ, കൊക്കൻ, നയനാനന്ദൻ, നാരായണൻ, നാഗദേവൻ, പരമാനന്ദശർമ, ഭരതസേനൻ, ഭാനുദീക്ഷിതർ, ഭാവനാദാസൻ, മല്ലകവി, മല്ലീനാഥൻ, മഹാദേവൻ, മാമിജി വെങ്കടരായ, മുകുന്ദശർമ, രഘുനന്ദന ശർമ, രാഘവേന്ദ്ര, രാമകൃഷ്ണദീക്ഷിതർ, രാമനാഥവിദ്യാവാചസ്പതി, രാമപ്രസാദതർകാലങ്കാര, രാമശർമ, രാമസ്വാമി, രാമേശവരൻ, രായമുക്ത, ലക്ഷ്മണശാസ്ര്തി, ലിംഗഭട്ടൻ, ലോകനാഥൻ, വിട്ടലൻ, വെങ്കടേശൻ, വൈദ്യനാഥൻ, വൈദ്യനാഥദീക്ഷിതർ, ശ്രീകരൻ, ശ്രീധരൻ, ശ്രീനിവാസയജ്വൻ, സീതാരാമൻ, സുഭൂതി തുടങ്ങിയ നിരവധി വിദ്വാന്മാർ അമരകോശത്തിനു ടീക രചിച്ചിട്ടുണ്ട്.
സാഹിത്യകൃതികൾക്കും പാണ്ഡിത്യനിർഭരമായ ടീകകൾ രചിച്ചിട്ടുള്ളതായി കാണുന്നു. കുശലന്റെ ഘടകർപരടീക, കൃഷ്ണദത്തന്റെ മഹാനാടകടീക, കൃഷ്ണപണ്ഡിതന്റെ കൃഷ്ണകർണാ മൃതടീക, കേശവഭട്ടന്റെ ആനന്ദലഹരീടീക, ഗണപതിയുടെ ചൗരപഞ്ചാശികാടീക, ചന്ദ്രശേഖരന്റെ ശാകുന്തളടീക, ഗോപീരമണന്റെ ആനന്ദലഹരീടീക, ചന്ദ്രശേഖരന്റെ ഹനുമന്നാടകടീക, കൃഷ്ണപണ്ഡിതന്റെ കർപ്പൂരസ്തവടീക, ചന്ദ്രശേഖരന്റെ ഛന്ദോമഞ്ജരീടീക തുടങ്ങിയവ സാഹിത്യ ഗ്രന്ഥങ്ങളുടെ ആശയസ്ഫുടീകരണാർഥം നിർമിതമായ വ്യാഖ്യാനാത്മക ടീകകളാണ്.
ഹിന്ദിയിലും ഉത്തരേന്ത്യൻ ഭാഷകളിലും അർഥവിവരണം, വ്യാഖ്യാനം എന്നീ അർഥങ്ങളിൽ ടീകാപദം പ്രയോഗത്തിലുണ്ട്. നെറ്റിയിലും കൈയിലും മറ്റും ചാർത്തുന്ന തിലകം, വിവാഹബന്ധം അവിച്ഛിന്നമായി നിലനിൽക്കണം എന്ന സങ്കല്പത്തോടുകൂടി നടത്തുന്ന മതപരമായ ചടങ്ങ്, ശ്രേഷ്ഠനായ മനുഷ്യൻ, രാജ്യാഭിഷേകം, യുവരാജാവ്, രാജചിഹ്നം, രാജാവിനു നല്കുന്ന കാഴ്ചദ്രവ്യം, ഒരു ആഭരണം, പ്രതിരോധകുത്തിവയ്പ് എന്നീ അർഥങ്ങളും ടീകാ പദത്തിനുള്ളതായി ഹിന്ദി വിശ്വകോശത്തിൽ വിവരിക്കുന്നുണ്ട്. ഈ പദത്തിന് പ്രതിരോധ കുത്തിവയ്പ് എന്ന അർഥം മിക്ക ഔത്തരാഹ ഭാഷകളിലും പ്രചാരത്തിലുണ്ട്. ഹിന്ദിയിലെ ഗീതഗോവിന്ദ ടീക, സുബോധിനീടീക എന്നിവ വിശ്രുതമായ വ്യാഖ്യാനഗ്രന്ഥങ്ങളാണ്. 'വ്യാഖ്യാ' എന്ന പദമാണ് ഹിന്ദിയിൽ കൂടുതൽ പ്രചാരത്തിലുള്ളത്. വിമർശ്, സമീക്ഷ, ആലോചന, തുടങ്ങിയ പദങ്ങൾ വിമർശനാത്മകമായുള്ള ഗ്രന്ഥനിരൂപണത്തെ ഉദ്ദേശിച്ചാണ് പ്രയോഗിച്ചുവരുന്നത്.
18-ഉം 19-ഉം ശ.ൽ ധർമഗ്രന്ഥങ്ങളുടെയും ആധ്യാത്മിക ഗ്രന്ഥങ്ങളുടെയും ഗദ്യത്തിലുള്ള വ്യാഖ്യാനങ്ങൾ ടീക എന്നു പേരുള്ള സാഹിത്യശാഖയായി പഞ്ചാബിയിൽ രൂപം പൂണ്ടിരുന്നു. ഭായി ഗുരുദാസിന്റെ രണ്ട് സ്തുതിഗീത കൃതികൾക്ക് ഭായി മനീസിംഹ് രചിച്ച ജ്ഞാനരത്നാവലി, ഭഗത് രത്നാവലി എന്നീ പേരുകളിലുള്ള ടീകകൾ ജനപ്രീതി നേടിയവയാണ്. പഞ്ചാബി ഭാഷയിൽ മിക്ക ആകാരാന്ത പദങ്ങളും സ്ര്തീലിംഗമാണെങ്കിലും 'ടീകാ' പുല്ലിംഗമായിട്ടാണ് പ്രയോഗിച്ചുപോരുന്നത്.
രാജസ്ഥാനിയിലും ഗുജറാത്തിയിലുമുള്ള ആദ്യകാലഗദ്യകൃതികളിൽ പ്രാധാന്യം നേടിയിട്ടുള്ളതും ടീക തന്നെയാണ്. ഇവ ഒരു തരത്തിൽ തത്ത്വചിന്താപരമായ വിഷയങ്ങൾ ചർച്ച ചെയ്യുന്ന പ്രബന്ധങ്ങളായിരുന്നു. മറാഠിഭാഷയിലും പരിനിഷ്ഠിതമായ പരിചിന്തനത്തോടുകൂടി എഴുതിയിട്ടുള്ള ഉപന്യാസങ്ങൾക്ക് ടീക എന്ന പേരാണു നൽകിക്കാണുന്നത്. ബാലചന്ദ്രനമദെയുടെ ടീകാസ്വയംവരം ഇതിനുദാഹരണമാണ്. പൗരസ്ത്യവും പാശ്ചാത്യവുമായ കാവ്യശാസ്ര്ത തത്ത്വങ്ങൾ കൂലംകഷമായി ചർച്ച ചെയ്യുന്ന ഗ്രന്ഥമാണിത്.
ഗോവിന്ദൻ
തിരുനിഴൽമാല എന്ന പാട്ടെഴുതിയ പതിമൂന്നാം നൂറ്റാണ്ടിലെ അയിരൂർ ദേശവാസിയായിരുന്ന കവി. ആറന്മുള വള്ളം കളിയെപറ്റി ഈ കൃതിയിൽ പരാമർശിച്ചിട്ടില്ല. അതിനുശേഷമുള്ള ഏതെങ്കിലും യുദ്ധമാണ് പള്ളിയോട നിർമ്മാണങ്ങൾക്കും വള്ളംകളിക്കും ഇടയാക്കിയത് എന്ന് വേണം കരുതേണ്ടത്.
അവലംബം
ഹംസപ്പാട്ട് പുനഃപ്രസിദ്ധീകരണം
രാമസ്വാമി കുരുടി
പശ്ചിമഘട്ട മലനിരകളിൽ കൊല്ലം ജില്ലയിലെ തെന്മലയിൽ നിന്നും കണ്ടെത്തിയ ഒരു ഉഭയജീവിവർഗ്ഗമാണ് രാമസ്വാമി കുരുടി. 1964 -ൽ ടെയ്‌ലർ ആണ് ഈ ജീവിവർഗത്തെ ഇവിടെ കണ്ടെത്തിയത്.
പുറത്തേക്കുള്ള കണ്ണികൾ
വർഗ്ഗം:ഗഗനിയോഫിസ് വർഗ്ഗം:കേരളത്തിൽ നിന്നും കണ്ടെത്തിയ ജന്തുക്കൾ
വായിലെ അൾസർ
വായിലെ അൾസർ (വ്രണങ്ങൾ) A mouth ulcer വായിലെ ശ്ലേഷ്മസ്തരത്തിൽ കാണപ്പെടുന്ന അൾസർ അല്ലെങ്കിൽ വ്രണമാണിത്. .  വായിലെ വ്രണങ്ങൾ വളരെ സർവ്വ സാധാരണമാണ്. അനേകം വ്യത്യസ്തമായ രോഗങ്ങൾ കാരണം ഈ വ്രണങ്ങളുണ്ടാകാവുന്നതാണ്. പക്ഷെ, ഇത് വലിയ കാരണങ്ങളൊന്നുമില്ലാതെ തന്നെ ഉണ്ടാകാവുന്നതാണ്.
താഴെപ്പറയുന്ന രണ്ടു സാധാരണ കാരണങ്ങൾകൊണ്ട് ഇതുണ്ടാകാവുന്നതാണ്: ഇതിൽ ഏറ്റവും പ്രധാനമായ കാരണം മുറിവുണ്ടാകൽ ആണ്. (പല്ലോ മറ്റു അതുപോലുള്ള മൂർച്ചയേറിയ ഭാഗങ്ങൾ ശ്ലേഷ്മഭാഗത്ത് കൊള്ളുന്നത്. എന്നാൽ ഇന്ന് അറിയപ്പെടാത്ത അനേകം കാരണങ്ങൾ കൊണ്ട് വായിലെ വ്രണങ്ങൾ ഉണ്ടാകുന്നുണ്ട്. വായിലെ വ്രണങ്ങൾ അതുണ്ടായ രോഗിക്ക് വേദനയും ശല്യവുമുണ്ടാക്കുന്നു. അതുപോലെ, വായിലെ വ്രണങ്ങൾ കാരണം രോഗിക്ക് ഇഷ്ടപ്പെട്ട ഭക്ഷണം കഴിക്കാനായി പ്രയാസം നേരിടുന്നു. അമ്ലസ്വാഭാവമുള്ളതോ എരിവുള്ളതോ ആയ ഭക്ഷണം ഇഷ്ടമാണെങ്കിലും വർജ്ജിക്കേണ്ടതുണ്ട്.
വളരെ അപൂർവ്വമായി വായിലെ വ്രണങ്ങൾ വായിലെ കാൻസർ ആയി മാറാൻ സാദ്ധ്യത കാണുന്നുണ്ട്. വളരെ നാളുകൾ കഴിഞ്ഞിട്ടും ഉണങ്ങാതെ നിൽക്കുന്ന ഇത്തരം വ്രണങ്ങളെ സൂക്ഷിക്കേണ്ടതാണ്.
അവലംബം
വർഗ്ഗം:രോഗങ്ങൾ
ടൂർമലിൻ
ഒരു രത്നഖനിജം. ആഗ്നേയ ശിലകളിലെയും കായാന്തരിത ശിലകളിലെയും ഒരു സുപ്രധാന ഉപധാതവമാണ് ടൂർമലിൻ. അതിസങ്കീർണമായ ക്രിസ്റ്റൽ ഘടനയും അസ്ഥിരമായ രാസസംഘടനവും ടൂർമലിൽ ക്രിസ്റ്റലുകളുടെ സവിശേഷതയാണ്. ഹെക്സഗണൽ ക്രിസ്റ്റൽ വ്യൂഹത്തിലെ റോംബോഹീഡ്രൽ ഡിവിഷനിൽ പ്രിസ്മീയ പരലുകളായി ക്രിസ്റ്റലീകരിക്കപ്പെടുന്ന ടൂർമലിന്റെ പൊതുരാസ സംഘടനം:Na(Mg,Fe,Li,Mn,Al)3Al6(Bo3)3Si6O18(OHF)4
ഭൗതികഗുണങ്ങൾ. വിഭംഗം: ഏറെക്കുറെ ശംഖാഭം മുതൽ അസമം വരെ; കാഠിന്യം: 7-7.5; ആ.ഘ. 2.98-3.20; ശരാശരി അപവർത്തനാങ്കം: 1.63; ദ്വി-അപവർത്തനം: 0.020; പ്രകീർണനം: 0.616. ടൂർമലിന്റെ ദ്വിവർണതാ സ്വഭാവം ധാതുവിനെ തിരിച്ചറിയാൻ സഹായിക്കുന്നു. വിരളമായി മാത്രം ടൂർമലിൻ വർണരഹിതമാകാം. കറുപ്പ്, ചുവപ്പ്, പച്ച, പാടലം, നീല എന്നിവയാണ് സാധാരണ നിറങ്ങൾ. പാരദർശകം മുതൽ അപാരദർശിവരെയായ ടൂർമലിൻ പ്രകൃതിയിൽ ലഭ്യമാണ്.
ക്ഷാരാംശം കൂടുതൽ അടങ്ങിയ ടൂർമലിൻ പാരദർശകമാണ്. സുഭഗവും രമ്യവുമായ വർണപ്രദർശനം ഇതിന്റെ പ്രത്യേകതയാണ്. അക്രോയ്റ്റ് (വർണരഹിതം), റൂബെല്ലൈറ്റ് (റോസ് ചുവപ്പ്), ബ്രസീലിയൻ മരതകം (പച്ച), ബ്രസീലിയൻ ഇന്ദ്രനീലം (നീല), ബ്രസീലിയൻ പെരിഡോട്ട് (മഞ്ഞപ്പച്ച), സിലോൺ പെരിഡോട്ട് (തേൻ മഞ്ഞ), സൈബെറൈറ്റ് (നീലലോഹിതം), ഇൻഡിക്കോലൈറ്റ് (കടുംനീല) എന്നിവയാണ് മുഖ്യ ടൂർമലിൻ രത്നജാതികൾ. കറുത്തയിനം ടൂർമലിൻ ഷോൾ (short) എന്ന പേരിൽ അറിയപ്പെടുന്നു. ടൂർമലിന്റെ വർണദീപ്തിയാണ് ഇതിനെ ഒരു മുഖ്യ രത്നഖനിജമാക്കി മാറ്റുന്നത്.
എൽബ, മഡഗാസ്കർ, തെക്കുപടിഞ്ഞാറൻ ആഫ്രിക്ക, ശ്രീലങ്ക, മ്യാൻമർ, സൈബീരിയ, ബ്രസീൽ, അമേരിക്ക എന്നീ രാജ്യങ്ങളിലാണ് ലോകത്തിലെ മുഖ്യ രത്ന ടൂർമലിൻ നിക്ഷേപം ഉപസ്ഥിതമായിട്ടുള്ളത്.
ഇന്ത്യയിൽ ഹസ്സാരിബാഗ്, പഞ്ചാബ്, സിക്കിം, ഹിമാലയം എന്നിവിടങ്ങളിൽ ഗ്രാനൈറ്റുകളിലും, രാജസ്ഥാനിലെ ആരവല്ലി ചുണ്ണാമ്പുകല്ലുകളിലും, നെല്ലൂരിൽ ചുണ്ടിക്കടുത്തുള്ള ക്വാർട്ട്സൈറ്റുകളിലും, ദക്ഷിണ റീവയിൽ കൊറണ്ടത്തോടൊപ്പവും, മൈസൂറിലും, കാശ്മീരിലും ഇന്ദ്രനീലത്തോടൊപ്പവും ഷോൾ നിക്ഷേപം സാധാരണമാണ്.
ബിഹാറിലെ ഹസ്സാരിബാഗ് ജില്ലയിൽ മണിമന്ദിരത്തിനടുത്ത് ഇൻഡിക്കോലൈറ്റ്, ലെപ്പിഡോലൈറ്റ് എന്നിവയോടൊപ്പവും പാരദർശകമായ പച്ച ടൂർമലിൻ കണ്ടെത്തിയിട്ടുണ്ട്. ഇൻഡിക്കോലൈറ്റിനോടൊപ്പം ഇതേ ജില്ലയിലെ പിലൂരയ്ക്കടുത്തുള്ള ഗ്രാനൈറ്റുകളിലും ടൂർമലിൻ കാണപ്പെടുന്നുണ്ട്. സിങ്ഭം ജില്ലയിലെ ലാപ്സബുരുവിൽ നീലയും തവിട്ടും നിറങ്ങളുള്ള ടൂർമലിൻ സ്ഥിതി ചെയ്യുന്നു; ത്സണ്ടബുരുവിനടുത്ത് വെളുത്ത അപ്ലൈറ്റുകളിൽ നീലടൂർമലിൻ പാളികളായി കാണപ്പെടുന്നു.
കാശ്മീരിൽ സുംസാനടുത്തുള്ള ഇന്ദ്രനീലഖനിയിൽ നിന്നും 2 കി.മീ. വ. മാറി ഇളംപച്ച ടൂർമലിന്റെയും മാതളാഭയുള്ള റൂബെലൈറ്റിന്റെയും ക്രിസ്റ്റലുകൾ ഒരു ക്വാർട്ട്സ് സിരയിൽ കാണപ്പെട്ടതായി ലാ ടൂഷ് രേഖപ്പെടുത്തിയിട്ടുണ്ട്. ക്രിസ്റ്റലുകൾ നീളത്തിന്റെ സമാനുപാതമനുസരിച്ച് വളരെ കനം കുറഞ്ഞവയും ഭംഗുരവുമാണ്. സൻസ്ക്കാറിൽ ഇന്ദ്രനീലത്തോടൊപ്പം ഇൻഡിക്കോലൈറ്റും മറ്റു ചിലയിനങ്ങളും സ്ഥിതിചെയ്യുന്നതായി രേഖകളുണ്ട്.
തെക്കേ ഇന്ത്യയിലെ നയ്സ് ശിലാസമൂഹങ്ങളിൽ നാമമാത്രമായ ടൂർമലിൻ നിക്ഷേപം കാണപ്പെടുന്നു. തിരുച്ചിറപ്പള്ളി ജില്ലയിൽ കിരന്നൂരിനടുത്തും, നെല്ലൂർ ജില്ലയിലെ ആർ.സി. അഭ്രഖനിയിലും രത്നഗുണമില്ലാത്ത ഇളംപച്ച ടൂർമലിൻ കണ്ടെത്തിയിട്ടുണ്ട്. കാവേരീ നദീതടത്തിലുള്ള ഒരു ഗ്രാനൈറ്റ് ഡൈക്കിലും ഇതേയിനം ടൂർമലിൻ ക്രിസ്റ്റലുകൾ സൂചിയുടെ ആകൃതിയിൽ കാണപ്പെടുന്നു.
പുറം കണ്ണികൾ
വർഗ്ഗം:ലിഥിയം ധാതുക്കൾ വർഗ്ഗം:രത്നങ്ങൾ വർഗ്ഗം:അലൂമിനിയം ധാതുക്കൾ
എന്റമീബ ഹിസ്റ്റോലിറ്റിക്ക
വലത്ത്‌|ലഘുചിത്രം|450x450ബിന്ദു|Life-cycle of Entamoeba histolytica എന്റമീബ ഹിസ്റ്റോലിറ്റിക്ക Entamoeba histolytica അവായവരീതിയിൽ ജീവിക്കുന്ന പരാദമായ അമീബൊസോവ ആയ എന്റമീബ ജനുസിൽപ്പെട്ട സുക്ഷ്മാണുവാണ്. മനുഷ്യരേയും മറ്റു പ്രിമേറ്റുകളേയും ബാധിച്ച് അമീബിയാസിസ് ഉണ്ടാക്കുന്നു. ലോകവാപകമായി അഞ്ചുകോടി പേരിലാണു വർഷംതോറും ഈ സൂക്ഷമാണു മാരകമായ ഈ രോഗം വരുത്തിവയ്ക്കുന്നത്. മുമ്പ് കരുതിയിരുന്നത് ലോകത്തെ10% പേർക്കാണ് ഈ അണുബാധയുണ്ടാകുന്നത് എന്നായിരുന്നു. പക്ഷെ, ഇതിൽ 90% അണുബാധയും എന്റമീബെ ഡിസ്പാർ എന്ന മറ്റൊരു സ്പീഷിസ് ബാക്ടീരിയ കാരണമാണെന്നു കണ്ടെത്തി. സസ്തനികളായ നായക്കും പൂച്ചയ്ക്കും ഈ ബാക്ടീരിയ മൂലമുള്ള അണുബാധയുണ്ടാവാം. പക്ഷെ ഇവ മനുഷ്യരിൽ രോഗം പരത്തുന്നതായി കണ്ടെത്താനായിട്ടില്ല.
The word histolysis literally means disintegration and dissolution of organic tissues.
പകർച്ച
ഈ രോഗാണുവിന്റെ ജീവിതചക്രത്തിലെ റ്റ്രോഫൊസൊയിറ്റ് ഘട്ടം അത് അതിന്റെ ആതിഥേയജീവിയുടെ ഉള്ളിലോ അയഞ്ഞ മലത്തിലോ ആയിരിക്കും; ഈ സൂക്ഷ്മാണുവിന്റെ സിസ്റ്റുകൾ (മുട്ടകൾ) ആതിഥേയജീവിയുടെ ശരീരത്തിനുവെളിയിലുള്ള ജലത്തിലോ മണ്ണിലോ ആഹാരത്തിലോ അതിജീവിക്കുന്നു. പ്രത്യേകിച്ചും ഈർപ്പമുള്ള സാഹചര്യങ്ങളിൽ. ഒരാൾ എന്റമീബ അടങ്ങിയ മലവുമായി ഏതെങ്കിലും രീതിയിൽ ബന്ധപ്പെട്ട വസ്തു തന്റെ വായിൽ എത്തിപ്പെടുമ്പോൾ ആണിതു ബാധിക്കുക. ഇതിനായി അയാൾ ഈ രോഗാണുകൊണ്ട് മലിനമായ എന്തെങ്കിലും ആഹാരമായി കഴിച്ചാൽ മതി. മലിനമായ ജലം, ആഹാരം എന്നിവ നേരിട്ടോ അയാൾ മലിനമായ തന്റെ കൈകളോ നഖമോ ഉപയോഗിക്കുമ്പോഴോ അയാളുടെ ശരീരത്തിനകത്ത് ആയ വഴി ഈ രോഗാണുവോ അതിന്റെ സിസ്റ്റോ  കടക്കുന്നു. . സിസ്റ്റുകൾ (മുട്ടകൾ) ഉയർന്ന താപനിലയിലും താഴ്ന്ന താപനിലയിലും നിലനിൽക്കില്ല. ആതിഥേയജീവിയുടെ ശരീരത്തിനുവെളിയിൽ ഈ സൂക്ഷ്മാണുവിനു ഏതാനും മാസങ്ങൾ മാത്രമേ നിലനിൽക്കാനുമാകൂ. സിസ്റ്റുകൾ ഒരു ജീവിയുടെ ശരീരത്തിനുള്ളിൽ ചെന്നാലുടനേ അതിന്റെ സിസ്റ്റിൽ നിന്നും റ്റ്രോഫോസോയിറ്റ് പുറത്തുവരുന്നു. ഇത് രോഗിയുടെ ദഹനവ്യവസ്ഥയിലേയ്ക്ക് (കുടലിലേയ്ക്ക്) കടക്കുന്നു. 1875ൽ ലോഷ് (Lösch) ആണു എന്റമീബ ഹിസ്റ്റോലിറ്റിക്കയുടെ അണുബാധയെപ്പറ്റി ആദ്യമായി റിപ്പോർട്ട് ചെയ്തത്. 1903ൽ ഫ്രിറ്റ്സ് ഷൗഡിൻ ( Fritz Schaudinn) ആണ് ഈ സൂക്ഷ്മജീവിക്ക് ഈ ലാറ്റിൻ നാമം നൽകിയത്. എന്റമീബ ഹിസ്റ്റോലിറ്റിക്ക E. histolytica, അതിന്റെ പേരു പോലെ (histo–lytic = കലകൾ നശിപ്പിക്കുന്നത്), ഒരു രോഗകാരിയായ സൂക്ഷ്മജീവിയാണിത്. ഇതിന്റെ ബാധയ്ക്ക് ലക്ഷണങ്ങൾ കുറവാണ്. എന്നാൽ വയറുകടിക്കും (അമീബിക് ഡിസന്ററിക്കും) കരൾ രോഗത്തിനും (liver abscess) കാരണമാകാം. ശക്തിയായ  വയറുകടി, രക്തം കലർന്ന വയറിളക്കം, ഭാരം കുറയുക, തളർച്ച, വയറുവേദന, അമീബോമ എന്നിവയാണു ലക്ഷണങ്ങളായി കാണുക. അമീബയ്ക്ക് നമ്മുടെ കുടലിന്റെ ഭിത്തി തുളച്ചുകയറി രക്തക്കുഴലിലേയ്ക്കു കടക്കാനാകും. ഇതുമൂലം കുടലിന്റെ ഭിത്തിയിൽ വ്രണങ്ങളും കുടൽസംബന്ധമായ പ്രയാസങ്ങളുമുണ്ടാകാം. അവിടെനിന്നും ഈ സൂക്ഷ്മജീവിക്ക് നമ്മുടെ ശരീരത്തിലെ പ്രധാന അവയങ്ങളിലെത്താനാവും. മിക്കപ്പോഴും കരളിൽ അവ എത്തിച്ചേരുന്നു. ചിലപ്പോൾ, ശ്വാസകോസങ്ങൾ, തലച്ചോറ്, പ്ലീഹ തുടങ്ങിയ അവയവങ്ങളിലുമെത്താം. എന്റമീബ ഹിസ്റ്റോലിറ്റിക്കയുടെ ഇത്തരം  സഞ്ചാരഫലമായി കരളിൽ പഴുപ്പുനിറഞ്ഞ പരുക്കൾ (കുരു) ഉണ്ടാകാനിടയുണ്ട്. ഈ സ്ഥിതി ശരിയായവിധം ചികിത്സിച്ചില്ലെങ്കിൽ വളരെ അപ്കടകരമായ സ്ഥിതിവിശേഷമായി ഇത് മാറാനിടയുണ്ട്. അമീബയുടെ കോശദ്രവത്തിനകത്ത് അതു ഭക്ഷിച്ച ചുവന്ന രക്താണുവിനെ കാണാൻ കഴിഞ്ഞിട്ടുണ്ട്.
ഈ രോഗാണുവിന്റെ ആക്രമണത്തിനിരയാകേണ്ടിവരുന്ന വ്യക്തികൾ
ഉഷ്ണമേഖലാപ്രദേശത്തു ശുചിയല്ലാത്ത അവസ്ഥയിൽ താമസിക്കുന്നവരും വിനോദസഞ്ചാരികളും അടുത്തകാലത്തു ആ രാജ്യത്തേയ്ക്കു മറ്റു ദേശങ്ങളിൽനിന്നെത്തിയവരും മറ്റും ഈ സൂക്ഷ്മാണു കാരണമായ രോഗത്തിനിരയാകാറുണ്ട്.
ഊനഭംഗം
Several other genes involved in both mitotic and meiotic HR are also present in E. histolytica. HR is enhanced under stressful growth conditions (serum starvation) concomitant with the up-regulation of HR-related genes. Also, UV irradiation induces DNA damage in E. histolytica trophozoites and activates the recombinational DNA repair pathway. In particular, expression of the Rad51 recombinase is increased about 15-fold by UV treatment.
വിസ്തീർണ്ണമനുസരിച്ചുള്ള ദ്വീപുകളുടെ പട്ടിക
അവലംബങ്ങൾ
വർഗ്ഗം:പട്ടികകൾ വർഗ്ഗം:ദ്വീപുകൾ
വലംചുഴി
കേരളത്തിലെ പത്തനംതിട്ട ജില്ലയിലെ ഒരു ഗ്രാമമാണ് വലംചുഴി.
ഭൂമിശാസ്ത്രം
വലംചുഴി സ്ഥിതി ചെയ്യുന്നത് 9.25°N, 76.8°W അക്ഷാംശരേഖാംശത്തിലാ‍ണ്.
എത്തിച്ചേരാൻ
വലംചുഴി പത്തനംതിട്ട പട്ടണത്തിൽ നിന്ന് 2 കി.മി ദൂരത്തിലാണ് സ്ഥിതി ചെയ്യുന്നത്.പത്തനംതിട്ട പട്ടണത്തിൽ നിന്നും കുംബഴ റോഡിൽ കന്നംകര ജംഗ്ഷനിൽ നിന്നും 1.5 കി.മി പോയാൽ പുഴ കടന്നും. പത്തനംതിട്ട കോന്നി റോഡിൽ പാലമരൂർ ജംഗ്ഷനിൽ നിന്നും 1.00 കി .മി പൊയാലും ഇവിടെ എത്താം.
പ്രധാന ആകർഷണങ്ങൾ
നദി പ്രദക്ഷിണം ചെയ്യുന്ന ദക്ഷിണ ഭാരതത്തിലെ എക അമ്പലമായ വലംചുഴി ശ്രീഭുവനേശ്വരി ക്ഷേത്രം ഇവിടുത്തെ ഒരു പ്രധാനക്ഷേത്രമാണ്. ഇത് പത്തനംതിട്ടയിലെ പഴയ അമ്പലങ്ങളിൽ ഒന്നാണ്. പടയണിക്കു പെരു കേട്ട ഒരു സ്ഥലമാണിത്.കേരളത്തിൽ വന വിസ്തൃതി കൂടുതലുള്ളതും ഇവിടെയാണ്‌. ഇതു കുടാതെ മേട മാസത്തിലെ ഭരണി നാൾ നടക്കുന്ന ഭരണി സദ്യ പേരു കേട്ടതാണ്‌.
പുറം കണികൾ
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
കുയിൽ
കുക്കൂ കുടുംബത്തിൽ ഉൾപ്പെടുന്ന പക്ഷികളുടെ ഒരു ജനുസാണ് കുയിൽ. ഏഷ്യയിലും ഓസ്ട്രേലിയയിലും പസഫിക് സമുദ്ര പ്രദേശങ്ങളിലും കണ്ടുവരുന്നു. ഈ വർഗത്തിലെ ആൺ പെൺ പക്ഷികൾ തമ്മിൽ വലിയ വ്യത്യാസങ്ങളുണ്ടായിരിക്കും. മറ്റ് പക്ഷികളുടെ കൂടുകളിലാണ് ഇവ മുട്ടയിടാറ്.
യൂണിവേഴ്സിറ്റി കോളേജ് ഓഫ് എഞ്ചിനീയറിങ്, തൊടുപുഴ
thumb|right|200px|യൂണിവേഴ്സിറ്റി കോളേജ് ഓഫ് എഞ്ചിനീയറിങ്, തൊടുപുഴ മഹാത്മാഗാന്ധി സർവ്വകലാശാലയ്ക്കു കീഴിൽ തൊടുപുഴയിൽ സ്ഥിതി ചെയ്യുന്ന ഒരു എഞ്ചിനീയറിങ് വിദ്യാഭ്യാസസ്ഥാപനമാണ് യൂണിവേഴ്സിറ്റി കോളേജ് ഓഫ് എഞ്ചിനീയറിങ്, തൊടുപുഴ അഥവാ യു.സി.ഇ.ടി. 1996-ൽ ആരംഭിച്ച സ്ഥാപനം 2002 മുതൽ തൊടുപുഴയ്ക്കു സമീപം മുട്ടത്തു സ്വന്തം കാമ്പസിൽ പ്രവർത്തിക്കുന്നു.
വിഭാഗങ്ങൾ
അപ്ലൈഡ് ഇലക്‌ട്രോണിക്സ്, ബി.ടെക്. ഇലക്‌ട്രോണിക്സ്, ഇലക്ട്രിക്കൽ, കമ്പ്യൂട്ടർ, ഐ.ടി,പോളിമർ, എന്നീ വിഭാഗങ്ങൾ ഉണ്ട്. IEEE,ISTE മുതലായവയുടെ ചാപ്റ്റ്റുകൾ പ്രവർ‍ത്തിക്കുന്നു. 50% സീറ്റുകളിൽ ഗവണ്മെന്റ് ഫീസും, 35% സീറ്റുകളിൽ ഗവണ്മെന്റ് അംഗീകൃത മാനേജുമെന്റ് ഫീസുമാണ്.
രാഹുവും കേതുവും
right|thumb|350px|രാഹുവും കേതുവും ഭൂമിയിൽ നിന്ന്‌ നിരീക്ഷിക്കുമ്പോൾ രാശിചക്രത്തിലൂടെ സൂര്യനും ചന്ദ്രനും മറ്റ്‌ ഗ്രഹങ്ങളും ‍ഭൂമിയെ വലം വയ്ക്കുന്നതായി നമുക്ക്‌ തോന്നുന്നു. ചന്ദ്രൻ രാശിചക്രത്തിലൂടെയാണ് ഭൂമിയെ വലം വയ്ക്കുന്നതെങ്കിലും സൂര്യൻ സഞ്ചരിക്കുന്ന അതേ തലത്തിലൂടെയല്ല (Plane) ചന്ദ്രൻ ഭൂമിയെ വലം വയ്ക്കുന്നത്‌. സൂര്യപഥവും ചന്ദ്രപഥവും തമ്മിൽ ഏകദേശം 5 ഡിഗ്രിയുടെ വ്യത്യാസം ഉണ്ട്‌. ഇതു കാരണം രണ്ട്‌ ബിന്ദുക്കളിൽ മാത്രമേ സൂര്യപഥവും ചന്ദ്രപഥവും തമ്മിൽ കൂട്ടിമുട്ടുകയുള്ളൂ. ഈ ബിന്ദുക്കളെയാണ് രാഹുവും കേതുവും എന്ന്‌ വിളിക്കുന്നത്‌. സൂര്യനും ഭൂമിയും ചന്ദ്രനും നേർ‌രേഖയിലെത്തി ഗ്രഹണം സംഭവിക്കുന്നത് അവ രാഹു കേതുക്കളിൽ ആയിരിക്കുമ്പോഴാണ്‌.
ചന്ദ്രൻ തെക്ക്‌ നിന്ന്‌ വടക്കോട്ട്‌ സൂര്യപഥത്തെ മുറിച്ച്‌ കടക്കുന്ന ബിന്ദുവിനെ നമ്മുടെ പൂർവ്വികർ രാഹു (Ascending Node) എന്ന്‌ വിളിച്ചു. ഇതിന്റെ നേരെ എതിർവശത്ത്‌ ചന്ദ്രൻ വടക്ക്‌ നിന്ന്‌ തെക്കോട്ട് സൂര്യപഥത്തെ മുറിച്ച്‌ കടക്കുന്ന ബിന്ദുവിനെ കേതു (Descending Node) എന്നും വിളിച്ചു. സൂര്യനും ഭൂമിയും ചന്ദ്രനുമേലെ ചെലുത്തുന്ന ആകർഷണം മൂലം ചന്ദ്രന്റെ പഥം ഒരു പ്രത്യേക തരത്തിൽ കറങ്ങി കൊണ്ടിരിക്കുന്നു. ഈ കറക്കത്തിന് Regression of Moon's Orbit എന്ന്‌ പറയുന്നു. ഇത്തരം ഒരു കറക്കം പൂർത്തിയാകാൻ ചന്ദ്രന്റെ പഥം 18.6 വർഷം എടുക്കും. അതായത്‌ ഒരു വർഷം ഏതാണ്ട്‌ 19 ഡിഗ്രി കറങ്ങും. ഈ കറക്കം കാരണമായിരിക്കാം നമ്മുടെ പൂർവ്വികർ ഈ ബിന്ദുക്കളെ ഗ്രഹങ്ങളായി കരുതാൻ കാരണം. ഭാരതീയജ്യോതിഷത്തിൽ രാഹുവിനേയും കേതുവിനേയും ഇപ്പോഴും ഗ്രഹങ്ങളായിത്തന്നെയാണ് കണക്കാക്കുന്നത്.
രാഹുകാലം
തെക്കേ ഇന്ത്യയിൽ കേരളത്തിലും തമിഴ്നാട്ടിലും മാത്രമുള്ള വിചിത്രമായ ഒരു വിശ്വാസമാണ് രാഹുകാലം എന്നത്. പുതിയ ജോലിയിൽ പ്രവേശിക്കുക, പുതിയ വീട്ടിൽ താമസം തുടങ്ങുക, എന്തെങ്കിലും കാര്യസാധ്യത്തിനായി യാത്ര പുറപ്പെടുക തുടങ്ങിയ സന്ദർഭങ്ങളിൽ രാഹുകാലം ഒഴിവാക്കുകയെന്നത് ചിലരുടെ പതിവാണ്. എല്ലാ ദിവസവും പകൽ ഒന്നര മണിക്കൂർ നേരത്തേക്കാണ് രാഹുകാലമായി കണക്കാക്കുന്നത്. തിങ്കൾ രാവിലെ 7.30, ചൊവ്വ 3 മണി, ബുധൻ 12 മണി, വ്യാഴം 1.30, വെള്ളി 10.30, ശനി 9 മണി, ഞായർ 4.30 എന്നിങ്ങനെയാണ് രാഹുകാലം തുടങ്ങുന്നതായി പറയുന്നത്. രാഹുവും രാഹുകാലവും തമ്മിലുള്ള ബന്ധമെന്താണ്, എന്തുകൊണ്ടാണ് ഈ സമയങ്ങളിൽ തുടങ്ങുന്നത് എന്നത് ആർക്കും അറിയില്ല. പഴയ ജോതിഷ ഗ്രന്ഥങ്ങളിലൊന്നും രാഹുകാലത്തെക്കുറിച്ച് സൂചനകളില്ല. കേരളത്തിൽ കഷ്ടിച്ച് ഒരു നൂറ്റാണ്ടിൻറെ പഴക്കമേ അതിനുള്ളൂ.
രാഹുകേതുക്കളുടെ പുരാണകഥ
പണ്ടുകാലത്ത് ഇന്ദ്രൻ ഐശ്വര്യമദത്തോടെ സ്വർഗ്ഗം ഭരിച്ചുകൊണ്ടിരുന്നു. അക്കാലത്തു ശ്രീമതി എന്ന ഒരു ഗന്ധർവ്വനാരിക്ക് ലക്ഷ്മീദേവിയിൽ നിന്നും കല്പകവൃക്ഷത്തിന്റെ പൂക്കളാൽ നിർമ്മിതമായ ഒരു ദിവ്യഹാരം ലഭിക്കുകയുണ്ടായി. അവൾ അത് ദുർവ്വാസാവ് മുനിക്ക് ദാനം ചെയ്തു. ദുർവ്വാസാവ് അതിനെ ഇന്ദ്രന് നൽകി. ഇന്ദ്രൻ അത് ഐരാവതത്തെ അണിയിച്ചു .പൂമാലയുടെ ഗന്ധത്താൽ വണ്ടുകൾ ശല്യം ചെയ്തപ്പോൾ. ഐരാവതം മാലയെ തറയിലിട്ടു ചവുട്ടി. ഇതുകണ്ട് ദുർവ്വാസാവിനു കോപം വരികയും, ദേവന്മാർക്ക് ഐശ്വര്യങ്ങൾ നഷ്ടമാകട്ടെയെന്നും
രാഹുകേതുക്കൾ ജ്യോതിഷത്തിൽ
രാഹുവിനേയും കേതുവിനേയും ഭയങ്കരന്മാരായ പാപഗ്രഹങ്ങളായിട്ടാണ് ജ്യോതിഷികൾ കരുതുന്നത്. വാസ്തവത്തിൽ ഇവ ഗ്രഹങ്ങളല്ല എന്നതാണ് രസകരമായ വസ്തുത. പിന്നെയോ, വെറും സ്ഥാനങ്ങൾ മാത്രമാണ്. രാഹുകേതുക്കൾ എപ്പോഴും ഒരു നേർ രേഖയുടെ രണ്ടറ്റങ്ങളായി പരസ്പരം 180 ഡിഗ്രി വിട്ടാണ് നിൽക്കുക. ഇവ സ്വതേ പിന്തിരിപ്പന്മാരാണ്. മറ്റു ഗ്രഹങ്ങൾ വലംപിരിയായി രാശിചക്രത്തെ ചുറ്റുമ്പോൾ ഇവ ഇടംപിരിയായി തിരിച്ചു ചുറ്റുന്നു. രാഹുവും കേതുവും ഒന്നാണോ രണ്ടാണോ എന്നത് ഇപ്പോഴും സംശയമാണ്. കാരണം രാഹു അൽപ്പം ചലിക്കുമ്പോൾ കേതുവും അപ്പോൾത്തന്നെ ചലിക്കുന്നു. ഒരു രാശി രാഹു മാറിയാൽ ആ നിമിഷം തന്നെ കേതുവും ഒരു രാശി മാറുന്നു. ഇവ പരസ്പരം 180 ഡിഗ്രി വിട്ട് ഒരു നേർ രേഖയുടെ രണ്ടു അറ്റങ്ങളായി നിൽക്കുമ്പോൾ ഇവയ്ക്കിടയിൽ കൃത്യം 5 രാശി വരും. രാഹു നിൽക്കുന്ന രാശി മുതൽ എണ്ണിയാൽ കൃത്യം ഏഴാമത്തെ രാശിയിലായിരിക്കും കേതു. വർത്തുളമായ രാശിചക്രത്തെ ഇവ കൃത്യം രണ്ടു അർദ്ധഭാഗങ്ങളായി വിഭജിക്കുന്നു. രാഹുവിനേയും കേതുവിനേയും വെറും നിഴലുകളായിട്ടാണ് ജ്യോതിഷികൾ കാണുന്നത്. അതിനാൽ ഛായാഗ്രഹങ്ങൾ എന്ന് ഇവ പ്രസിദ്ധമാണ്.
വർഗ്ഗം:ചന്ദ്രന്റെ ഭ്രമണപഥം വർഗ്ഗം:ജ്യോതിഷത്തിലെ സാങ്കേതിക കാര്യങ്ങൾ വർഗ്ഗം:ഭാരതീയജ്യോതിഷം വർഗ്ഗം:നവഗ്രഹങ്ങൾ
ചായമുണ്ടി
കൊക്കുകളുടെ കുടുംബത്തിലെ മുണ്ടിവർഗ്ഗത്തിൽപ്പെട്ട ഒരിനം നീർപ്പക്ഷിയാണ് ചായമുണ്ടി. ഇംഗ്ലീഷിൽ Purple Heron എന്നറിയപ്പെടുന്ന ചായമുണ്ടിയ്ക്ക്മെലിഞ്ഞു നീണ്ടുവളഞ്ഞ കഴുത്തും, തലയിലും കഴുത്തിലും ചെമ്പിച്ച തവിട്ട് നിറവും, പുറവും ചിറകുകളും ഇരുണ്ടതും ഊതച്ഛായയുള്ളതുമായ കടുത്ത ചാരനിറവും, കഴുത്തിനിരുവശത്തും കറുത്ത വരകളും, ദേഹത്തിനടിവശം കറുപ്പും, കണ്ണിനു ചുറ്റുമുള്ള ഭാഗം ഇളം പച്ചയും, കണ്ണ് മഞ്ഞ നിറവും, കാലുകൾ മഞ്ഞ കലർന്ന തവിട്ട് നിറവുമൊക്കെ കാണുന്നു. കേരളത്തിൽ ഇവ കൂടുകൂട്ടാറുണ്ട്. പാടഭാഗങ്ങളിൽ ഇര തേടുന്നത് കാണാം.മരങ്ങൾ തിങ്ങിനിറഞ്ഞ തണ്ണീർ തടങ്ങളിൽ കണ്ടൂവരുന്നു. തുടരെ തുടരെ ശബ്ദിച്ച് പറക്കുന്ന സ്വഭാവം.
റാസ്സുകൾ
ഉഷ്ണ-മിതോഷ്ണമേഖലാ പ്രദേശങ്ങളിലെ സമുദ്രത്തിൽ കണ്ടുവരുന്ന ഒരു മത്സ്യജനുസ്സാണ് റാസ്സുകൾ (Wrasse). പകൽ സമയം മുഴുവനും ആഹാരത്തിനായി ലലയുന്ന റാസ്സുകളുടെ ശരീരഘടനയിൽ വ്യത്യസ്തത പുലർത്തുന്നുണ്ടെങ്കിലും ആഹാരരീതി സമാനമാണ്. ചിപ്പികൾ മുതൽ ആൽഗകൾ വരെ ആഹാരമാക്കുന്ന ഇവയിൽ വലിയ മത്സ്യങ്ങൾ സാധാരണ കലഹപ്രിയരാണ്.
ചായമുണ്ടി
അവലംബം
വർഗ്ഗം:കേരളത്തിലെ പക്ഷികൾ
മിസ്റ്റർ മരുമകൻ
ദിലീപ്, സനൂഷ എന്നിവർ പ്രധാനകഥാപാത്രങ്ങളെ അവതരിപ്പിച്ച് സന്ധ്യാമോഹൻ സംവിധാനം നിർവ്വഹിച്ച മലയാളചലച്ചിത്രമാണ് മിസ്റ്റർ മരുമകൻ. ഉദയകൃഷ്ണ-സിബി കെ. തോമസ് എന്നിവരാണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്. 2012 ഓഗസ്റ്റ് 18-നാണ് ചിത്രം പ്രദർശനത്തിനെത്തിയത്.
കഥ
ഒരു സ്ത്രീ തന്റെ ജീവിതത്തിൽ പുരുഷനില്ലാതെ നിലനിൽക്കുമെന്ന വിശ്വാസമുള്ള മൂന്ന് സ്ത്രീകളുടെ ജീവിതത്തിലേക്ക് പ്രവേശിക്കുന്ന ഒരു അഡ്വക്കേറ്റ് അശോക് ചക്രവർത്തിയിയുടെ (ദിലീപ്) കഥയാണ് സിനിമ. മൂന്നുപേരിൽ ഒരാളായ രാജ ലക്ഷ്മിയെ (സനുഷ) അശോക് ചക്രവർത്തി വിവാഹം കഴിക്കുമ്പോൾ അവരുടെ ചിന്തകൾ മാറുന്നു. അദ്ദേഹത്തിന്റെ പിതാവായ രാജഗോപാലൻ തമ്പിയുടെ (നെടുമുടി വേണു) ബാല്യകാല സുഹൃത്തായ ഒരു ബാങ്കിംഗ് ഓംബുഡ്സ്മാൻ ബാലസുബ്രഹ്മണ്യത്തിലും (ഭാഗ്യരാജ്) പ്രവേശിക്കുന്നു. രാജയുടെ കമ്പനി ഗ്രൂപ്പുകളുടെ ചെയർപേഴ്‌സൺ, രാജ മല്ലിക (ഖുശ്ബു), രാജ ലക്ഷ്മി എന്നിവരുടെ ചെയർപേഴ്‌സൺ ആയ രാജ കോകില (ഷീല) ആയതിനാൽ മൂന്ന് വനിതാ ബിസിനസ്സ് സ്ഥാപനം രാജയുടെ ഗ്രൂപ്പുകൾ ഓഫ് കമ്പനി എന്നറിയപ്പെടുന്നു. അവരുടെ കുടുംബത്തിലേക്കുള്ള അദ്ദേഹത്തിന്റെ പ്രവേശനം പിന്നീട് വെളിപ്പെടുത്തുന്നു, രാജ കോകില പ്രായപൂർത്തിയാകാത്തപ്പോൾ ദത്തെടുത്ത രാജ മല്ലികയുടെ രണ്ടാനമ്മയാണ്. കൂടാതെ, രാജ കോകിലയുടെ ഭർത്താവിന്റെ മരണശേഷം, അവൾ ഭർത്താവിന്റെ സ്വത്തിന്റെ ഏക ഉടമയായി, അവളുടെ പേര് കോകിലയിൽ നിന്ന് രാജ കോകില എന്നാക്കി മാറ്റി. രാജ മല്ലികയുടെ അമ്മ അവരുടെ വേലക്കാരി ഭവാനിയമ്മയാണെന്നും വെളിപ്പെടുന്നു (കവിയൂർ പൊന്നമ്മ). രാജ മല്ലിക ഭർത്താവും അമ്മയും ഒന്നിക്കുന്നതോടെ സിനിമ അവസാനിക്കുന്നു.
സംഗീതം
സന്തോഷ് വർമ്മ, പി.ടി. ബിനു എന്നിവർ എഴുതിയ ഗാനങ്ങൾക്ക് സുരേഷ് പീറ്റേഴ്സ് ആണ് സംഗീതം പകർന്നിരിക്കുന്നത്.
ബ്രൂട്ട് ഫോഴ്സ് ആക്രമണം
ഗൂഢശാസ്ത്രത്തിൽ (cryptography) ബ്രൂട്ട് ഫോഴ്സ് ആക്രമണം എന്നാൽ കോഡ് ചെയ്യപ്പെട്ട വിവരങ്ങൾ കണ്ടെത്താൻ മറ്റു യാതൊരു മാർഗവും ഇല്ലെങ്കിൽ ഉപയോഗിക്കുന്ന ഒരു രീതിയാണ്‌. ഇതിൽ ശരിയായ കീ കണ്ടെത്തുന്നതുവരെ സാധ്യമായ കീകൾ എല്ലാം പ്രയോഗിച്ചുനോക്കുന്നത് ഉൾപ്പെടുന്നു. ഒരുപക്ഷെ എല്ലാ കീകളും പ്രയോഗിച്ചു നോക്കെണ്ടാതായി വന്നേക്കാം.ബ്രൂട്ട് ഫോഴ്സ് ആക്രമണം എത്രത്തോളം പ്രായോഗികം ആണെന്ന് മനസ്സിലാക്കുന്നത്‌ കണ്ടെത്തേണ്ട കീയുടെ വലിപ്പം (length) അടിസ്ഥാനപ്പെടുത്തി ആണ്. കീയുടെ വലിപ്പം കൂടുന്തോറും ബ്രൂട്ട് ഫോഴ്സ് ആക്രമണം കൂടുതൽ ദുഷ്കരമായിതീരും. അതായത്‌ ചെറിയ കീകൾ കണ്ടെത്താൻ താരതമ്യേന എളുപ്പം ആയിരിക്കും.
സൈദ്ധാന്തിക പരിമിതികൾ
ബ്രൂട്ട് ഫോഴ്സ് ആക്രമണം നടത്തേണ്ട കീയുടെ വലിപ്പം കൂടുന്തോറും പ്രവർത്തനം കൂടുതൽ ദുഷ്കരമായിതീരും. താഴെ കൊടുത്തിരിക്കുന്ന പട്ടിക ഒരു 128-ബിറ്റ്‌ കീ ഒരു 56-ബിറ്റ്‌ കീയെക്കാൾ  എത്രത്തോളം സങ്കീർണം ആണെന്ന് സൂചിപ്പിക്കുന്നു. ഒരു സെക്കൻഡിൽ ഒരു 56-ബിറ്റ്‌ കീ കണ്ടെത്താൻ കഴിയുന്ന ഒരു ഉപകരണം ഒരു 128-ബിറ്റ്‌ കീ കണ്ടെത്താൻ എത്ര സമയം എടുക്കും എന്ന് കാണാം.
വർഗ്ഗം:ബീജാക്ഷരലേഖനവിദ്യ വർഗ്ഗം:ഗൂഢശാസ്ത്രം
ബലം
വസ്തുക്കളുടെ ചലനം ആരംഭിക്കുക, നിർത്തുക, ചലനത്തിന്റെ ദിശയോ വേഗതയോ മാറ്റം വരുത്തുക, വസ്തുക്കളുടെ രൂപത്തിന്‌ മാറ്റം വരുത്തുക എന്നിവക്ക് കാരണമാകുന്ന പ്രതിഭാസമാണ്‌ ബലം (Force). ബലം അദൃശ്യമാണ്‌ അതിന്റെ ഫലം മാത്രമേ നമുക്ക് കാണാനും അനുഭവിക്കാനും സാധിക്കുകയുള്ളൂ. തള്ളൽ, വലിവ് എന്നീ രൂപത്തിലാണ്‌ ബലം പ്രയോഗിക്കപ്പെടുന്നത്. നമുക്ക് അനുഭവവേദ്യമായ ഒരു ബലമാണ്‌ ഭൂമിയുടെ ഗുരുത്വാകർഷണബലം. ഗുരുത്വബലം നമ്മെ ഭൂമിയിലേക്ക് വലിക്കുകയും തന്മൂലം വസ്തുക്കൾക്ക് ഭാരം അനുഭവപ്പെടുകയും ചെയ്യുന്നു.ബലം ഒരു സദിശ അളവാണ്‌.
ലഘു യന്ത്രങ്ങളുടെ പ്രവർത്തനത്തിനു ബലം ആവശ്യമാണെന്നു പണ്ടു മുതലേ മനസ്സിലാക്കിയിരുന്നു.
ഏകകം
ബലം അളക്കുന്നതിനുള്ള ഏകകമാണ്‌ ന്യൂട്ടൺ. ഒരു കിലോഗ്രാം പിണ്ഡത്തെ ഒരു മീറ്റർ/സെക്കന്റ്2 ത്വരണത്തിൽ ചലിപ്പിക്കാനാവശ്യമായ ബലമാണ്‌ ഒരു ന്യൂട്ടൺ. കിലോഗ്രാം ഭാരം(kgwt) ബലത്തിന്റെ യൂണിറ്റായി ഉപയോഗിച്ചു വരുന്നുണ്ട്.ഒരു കിലോഗ്രാം പിണ്ഡത്തിൽ ഭൂമി പ്രയോഗിക്കുന്ന ആകർഷണബലമാണിത്.എന്നാൽ ഈ ബലം ഭൂമിയുടെ വിവിധഭാഗങ്ങളിൽ ലഘുവായി വ്യത്യാസപ്പെടുന്നു.
1 കിലോഗ്രാം ഭാരം=9.8 ന്യൂട്ടൺ
അതായത്, ഭൂമിയിൽ ഒരു കിലോഗ്രാം പിണ്ഡമുള്ള വസ്തുവിലെ ഗുരുത്വബലം 9.8 ന്യൂട്ടൺ ആണ്‌.
ബലതന്ത്രം
വസ്തുക്കളിൽ ബലം ചെലുത്തുന്ന പ്രഭാവം പഠിക്കുന്ന ശാസ്ത്രശാഖയാണ്‌ ബലതന്ത്രം (മെക്കാനിക്സ്). ബലതന്ത്രത്തിന്‌ രണ്ടു ശാഖകളുണ്ട്.
അവലംബം
Neart
നീർമാണിക്യൻ
കാട്ടരുവികൾക്കും മറ്റു ശുദ്ധജലസ്രോതസ്സുകൾക്കും സമീപത്തായി സാധാരണ കാണപ്പെടുന്ന നീർരത്നം കുടുംബത്തിൽ ഉള്ള ഒരിനം സൂചിത്തുമ്പിയാണ് നീർമാണിക്യൻ - Stream Ruby - (ശാസ്ത്രീയനാമം:- Heliocypha bisignata).
വിവരണം
കറുത്ത ശരീരമുള്ള ഇവയിൽ മഞ്ഞനിറത്തിലുള്ള വരകൾ കാണപ്പെടുന്നു, അതോടൊപ്പം ഇവയുടെ ചിറകുകളിൽ തിളങ്ങുന്ന ചുവപ്പുനിറവും ഉണ്ടാകും. ഇന്ത്യൻ ഉപദ്വീപിൽ മാത്രമാണ് ഇവയെ കണ്ടെത്തിയിട്ടുള്ളത്. കേരളത്തിൽ വയനാട്ടിലെ കുറുവ ദ്വീപിൽ ഇവയെ ധാരാളമായികാണാം. അധികം വർണ്ണമനോഹാരിതയൊന്നും ഇല്ലാത്തവയാണ് പെൺതുമ്പികൾ. ഇവയുടെ ചിറകിന്റെ അറ്റത്ത് കറുത്ത അരികുകളോടു കൂടിയ വെളുത്ത പൊട്ടുകൾ കാണാം.
വിതരണം
ദക്ഷിണേന്ത്യയിലും മദ്ധ്യപ്രദേശ്, മഹാരാഷ്ട്ര, ഒറീസ എന്നിവിടങ്ങളിലും ഉള്ള കാട്ടരുവികളിൽ നീർമാണിക്യനെ ധാരാളമായി കണ്ടുവരുന്നു. ആൺതുമ്പികൾ ജലമാധ്യത്തിൽ പൊങ്ങിനിൽക്കുന്നതോ പുഴയിലേക്കു ചാഞ്ഞുനിൽക്കുന്നതോ ആയ കംബുകളിലാണ് മിക്കവാറും ഇരിക്കാറ്. പെൺതുമ്പികൾ ജലമാധ്യത്തിൽ പൊങ്ങിനിൽക്കുന്ന ഉണങ്ങിയ കംബുകളിലാണ് മുട്ടയിടുന്നത്.
പുറത്തേക്കുള്ള കണ്ണികൾ
വർഗ്ഗം:സൂചിത്തുമ്പികൾ വർഗ്ഗം:കേരളത്തിലെ തുമ്പികൾ
പാർശ്വമൂലം
പാർശ്വമൂലങ്ങൾ Lateral roots തിരശ്ചിനമായി പ്രാഥമികവേരുകളിൽനിന്നും പുറത്തുവരുന്നു. ഇത് മണ്ണിലെത്തി വളർന്ന് സസ്യത്തിനു മണ്ണിൽ ഉറച്ചുനിൽക്കാൻ വേണ്ട താങ്ങ് നൽകുന്നു. ഇവയുടെ ശാഖീകരണം ജലം സസ്യത്തിന്റെ ഉള്ളിലേയ്ക്കെടുക്കാനും സസ്യത്തിന്റെ വളർച്ചയ്ക്ക് കാരണമായ ധാതുക്കൾ വേർതിരിക്കാനും സഹായിക്കുന്നു.
പാർശ്വമൂലങ്ങൾ ഉണ്ടാകുന്നതിനു പിന്നിൽ അനേകം കാര്യങ്ങളുണ്ട്. ഓക്സിൻ പോലുള്ള സസ്യഹോർമോണുകൾ വേരുകളുടെ രൂപീകരണത്തിൽ നിർണ്ണായകമായ പങ്കുവഹിച്ചുവരുന്നുണ്ട്. കോശചക്രത്തിന്റെ കൃത്യമായ നിയന്ത്രണസംവിധാനം ഇതിനുപിന്നിൽ പ്രവർത്തിക്കുന്നുണ്ട്. അത്തരം നിയന്ത്രണങ്ങൾ പ്രത്യേകിച്ച് ഉപയോഗപ്രദമാണ്: ഓക്സിൻ ഹോർമോണിന്റെ നില ഉയരുകയെന്നത് പാർശ്വമൂലങ്ങളുടെ വലർച്ചയ്ക്ക് വളരെ അത്യാവശ്യമാണ്. പ്രായം കുറഞ്ഞ ഇലകളുടെ തുടക്കമായ പ്രിമോർഡിയ ഉണ്ടാകുന്നു. അവ ഹോർമോൺ നിർമ്മിക്കുന്നതിനു കഴിവുണ്ടാകുന്നു. ഇത് വേരുകളുടെ രൂപീകരണവും ഇലകളുടെ രൂപീകരണവും പരസ്പരബന്ധിതമാക്കുന്നു. അങ്ങനെ കാർബൺ നൈട്രജൻ ഉപാപചയ പ്രവർത്തനങ്ങൾ പരസ്പരം സന്തുലിതമാക്കുന്നു.
നേരത്തെയുള്ള ബാഹ്യരൂപവ്യതിയാനം
The following description is for early events in lateral root formation of the model organism Arabidopsis thaliana, where lateral roots typically form when the plant is between seven and nine days old.
അവലംബം
വർഗ്ഗം:സസ്യശാസ്ത്രം - അപൂർണ്ണലേഖനങ്ങൾ
ആർതർ സി. ക്ലാർക്ക്
ആർതർ സി ക്ലാർക്ക്  (ഡിസംബർ 16, 1917 – മാർച്ച് 19 2008 ) 1917 ൽ ഇംഗ്ലണ്ടിൽ ജനിച്ചു. 1956 മുതൽ ശ്രീലങ്കയിലെ കൊളംബൊയിലാണ്‌ താമസിച്ചുവന്നിരുന്നത്‌. 1945-ൽ ഉപഗ്രഹവാർത്താവിനിമയം എന്ന ആശയം അവതരിപ്പിച്ചു. 1962-ൽ പോളിയൊ ബാധിച്ച ഇദ്ദേഹം താൽക്കാലികമായി രോഗ വിമുക്തനായെങ്കിലും അവസാന വർഷങ്ങളിൽ വീൽചെയറിൽ ആയിരുന്നു. ശാസ്ത്ര-സാങ്കേതിക നോ‍വലുകളുടെ എണ്ണത്തിൽ സെഞ്ചുറി തികച്ച ഇദ്ദേഹം തന്റെ സങ്കല്പങ്ങൾ ഒരി‍ക്കലും ഭൂമിയുടെ അതിരുകളിൽ തളച്ചില്ല. മനുഷ്യരാശിയുടെ ഭാഗധേയം ഭൗമാതിർത്തികൾക്കപ്പുറമാണന്ന ദർശനം, 1968 ൽ 2001 എ സ്പേസ്സ് ഒഡിസ്സി എന്ന ചലച്ചിത്രത്തിനു നിമിത്തമായി.മാനവരാശിയുടെ ചരിത്രത്തിലെ ഏറ്റവും വലിയ ദുരന്തം ധാർമ്മികതയെ മതങ്ങൾ ഹൈജാക്ക് ചെയ്യ്ത സംഭവമാണെന്ന നിരീക്ഷണം ഇദ്ദേഹത്തിന്റെ താണ്.
സ്വപ്നങ്ങൾ
അദ്ദേഹത്തിന്റെ സ്വപനങ്ങൾ‍ ഇനിയുമുണ്ട് - അണുശക്തി ചലകമാക്കുന്ന റോക്കറ്റുകൾ. ആറ്റം സംയോജനത്തിലൂടെസംശുദ്ധ ഊർജ്ജം, റോക്കറ്റ് ഉപയോഗിക്കാതെ ഭ്രമണപഥത്തിലേക്ക് സാമഗ്രികൾ എത്തിക്കാനുള്ള സ്പേസ് എലിവെറ്റർ തുടങ്ങിയവ അതിൽപ്പെടുന്നു.
സ്വപ്ന സാക്ഷാത്കാരം
ഭൂസ്ഥിര ഭ്രമണപഥത്തിൽ ആദ്യവാർത്താവിനിമയ ഉപഗ്രഹം എത്തിയത് 1964- ൽ. ഇന്ന് ഇന്ത്യയുടെ ഇൻസാറ്റ് ഉൾപ്പെടെ രജ്യാന്തര വാർത്താവിനിമയവും ടെലിവിഷൻ ‍സംപ്രേഷണവും സാദ്ധ്യമാകുന്ന നൂറുകണക്കിനു വാർത്താ വിനിമയ ഉപഗ്രഹങ്ങൾ ഈ ക്ലാക്ക് ഒർബിറ്റിൽ ഉണ്ട്. സി ക്ലാക്ക് എന്ന ബ്രിടീഷുകാരൻ 1945 ലാണു "വയർലസ്സ് വേൾട്" എന്ന ബ്രിട്ടീഷ് പ്രസിദ്ധീകരണത്തിലൂടെ ''വാർത്താവിനിമയഉപഗ്രം" ഏന്ന ആശയം ആദ്യമായി എക്സ്ട്രാ ടെറസ്ട്രിയൽ വേൾഡ് എന്ന ലേഖനത്തിലൂടെ പുറത്തു വിട്ടത്. അതിനുശേഷം 12 വർഷം കഴിഞ്ഞാണ് സൊവിയറ്റ്യൂണിയൻ ആദ്യ ബഹിരാകാശഉപഗ്രഹം സ്പുട്നിക്-1 വിക്ഷേപിക്കുന്നത്.
പ്രധാന കൃതികൾ
പ്രൊഫൈല്സ് ഒഫ് ഫുചഉർ, 2001- എ സ്പയ്സ് ഒഡീസി , രെണ്ഡസ്വസ് വിത് രാമ, ദ് ഫൗണ്ടയ്ന്സ് ഒഫ് പാരഡയ്സ്
അവലംബം
വർഗ്ഗം:ശാസ്ത്രസാഹിത്യകാർ വർഗ്ഗം:1917-ൽ ജനിച്ചവർ വർഗ്ഗം: 2008-ൽ മരിച്ചവർ വർഗ്ഗം:ഡിസംബർ 16-ന് ജനിച്ചവർ വർഗ്ഗം:മാർച്ച് 19-ന് മരിച്ചവർ
ഡേ ലൈറ്റ് സേവിംഗ് ടൈം
പകൽ സമയത്തെ സൂര്യപ്രകാശം പരമാവധി ഉപയോഗപ്പെടുത്തുന്ന തിനായി യൂറോപ്യൻ രാജ്യങ്ങളിൽ ഉപയോഗിച്ചു വരുന്ന രീതിയാണ് ഡേ ലൈറ്റ് സേവിംഗ് ടൈം (ഡി.എസ്.‌ടി). ഇതിനായി ക്ലോക്കുകൾ അഡ്ജസ്റ്റ് ചെയ്തു വെക്കുന്നു.ഇതു മൂലം രാവിലെയും വൈകുന്നേരവും ഉള്ള സൂര്യപ്രകാശം ഉപയോഗപ്രദമാകുന്നു.
വടക്കെ അമേരിക്കയുടെ മിക്ക ഭാഗങ്ങൾ, തെക്കേ അമേരിക്ക യുടെ തെക്കൻ ഭാഗങ്ങൾ.and southeastern ആസ്ത്രേലിയയുടെ തെക്കൻ ഭാഗങ്ങൾ, കൂടാതെ മറ്റു ചില സ്ഥലങ്ങളിലും DST ഉപയോഗിക്കുന്നു. ആഫ്രിക്കയുടെ ഭൂമദ്ധ്യ രേഖയോടടുത്ത മിക്ക സ്ഥലങ്ങളും ഭൂമദ്ധ്യരേഖയോടടുത്ത മിക്ക സ്ഥലങ്ങളും DST ഒരിക്കലും ഉപയോഗിച്ചിട്ടില്ല. ബാക്കി മിക്ക ഭൂഭാഗങ്ങളും മുമ്പ് DST ഉപയോഗിച്ചിരുന്നു. പകൽ ലാഭ സമയം (Daylight saving time) (DST) അല്ലെങ്കിൽ വേനൽക്കാല സമയം എന്നത് വേനൽ ക്കാല മാസങ്ങളിൽ ക്ലോക്കിനെ ഒരു മണിക്കൂർ മുന്നോട്ടാക്കി വെയ്ക്കുന്നതാണ്, അപ്പോൾ ഉച്ചതിരിഞ്ഞ് പകൽ സമയം കൂടുതലായിരിക്കും, സൂര്യൻ ഉദിക്കുന്ന സമയത്തിനെ കുറച്ചു കണ്ടായിരിക്കും ഇത്. ഈ പ്രദേശങ്ങളിൽ വസന്തകാലത്തിന്റെ തുടക്കത്തോടെ ഘടികാരത്തെ ഒരു മണിക്കൂർ മുമ്പോട്ടാക്കുകയും ശരത് കാലത്തോടെ ഒരു മണിക്കൂർ പുറകിലേക്കും ആക്കും. ആളുകൾ ഇതിന് ഉപ്യോഗിക്കുന്ന വാക്കുകൾ "spring forward" എന്നും "fall back" എന്നുമാണ്.
New Zealander ജോർജ് ഹഡ്സൺ എന്ന ന്യൂസിലാന്റ് കാരനാറ്യ  ഷഡ്പദ ശാസ്ത്രജ്ഞനാണ് ഇങ്ങനെ ഒരു ആശായം 1985ൽ മുന്നോട്ടു വച്ചത്. The ജർമൻ സാമ്രാജ്യം, ആസ്ത്രിയ- ഹങ്കറി 1916 ഏപ്രിൽ 30 ന് ഇത് നടാപ്പാക്കാനുള്ള ശ്രമം തുടങ്ങി.അന്നു മുതൽ പകൽ ലാഭ സമയം നടപ്പാക്കുന്ന രാജ്യങ്ങൾ ഇതിന് വ്യത്യസ്ത സമയങ്ങളാണ് ഉപയൊഗിച്ചിരുന്നത്. അത് 1970ൽ ഊർജ്ജ പ്രതിസന്ധി ഉണ്ടാകുന്നതു വരെ തുടർന്നു.
ഈ രീതിക്ക് അനുകൂലമായും പ്രതികൂലമായും വാദങ്ങളുണ്ട്.സമയത്തെ മുംപ്പോട്ടാക്കുന്നതു കൊണ്ട് കച്ചവടം, കായിക വിനോദം തുടങ്ങിയവയിൽ പപ്രവർത്തി സമയത്തിനു ശേഷവും പകൽ വെളിച്ചത്തെ ചൂഷണം ചെയ്യാനാവുന്നു. തുറസ്സായ സ്ഥലത്തുള്ള വിനോദങ്ങൾക്കും കൃഷി മുതലായ സൂര്യ പ്രകാശത്തെ ബന്ധപ്പെട്റ്റൂള്ള പ്രവർത്തങ്ങൾക്കും പ്രയാസം ഉണ്ടാക്കി.വൈദ്യുതിയുടെ പ്രധാന ഉപ്യോഗ മായ വൈദ്യുത വിളക്കുകളുടെ ഉപഗോഗത്ത്ജിലെ കുറവാണ്, ഇതിനെ അനുകൂലിക്കുന്നവർക്ക് പരയാനുണ്ടായിരുന്നത്.എന്നാൽ ഇക്കാലത്തെ ചൂടാക്കാനും തണുപ്പിക്കാനുമുള്ള സംവിധാനങ്ങളുടെ ഉപയോഗം എതിരാണെന്ന്്പിന്നീടുള്ള ഗവേഷണങ്ങളിൽ മനസ്സിലായി.
അവലംബം
വർഗ്ഗം:സമയം
പാചകം
thumb|right|200px|ചൈനയിലെ ഒരു ഭക്ഷണശാലയിൽ ഭക്ഷണം പാചകം ചെയ്യുന്നു ഭക്ഷണം കഴിക്കാനായി തയ്യാറാക്കുന്ന പ്രവൃത്തിയാണ്‌ പാചകം. ചൂടും രാസപ്രവൃത്തിയും ഉപയോഗിച്ച്‌ പദാർ‌ത്ഥത്തിന്റെ രുചി, നിറം, ഗുണമേന്മ എന്നിവ മാറ്റുന്ന പ്രവൃത്തിയായും പാചകത്തെ വിശേഷിപ്പിക്കവുന്നതാണ്‌. പാചകരീതികളിൽ വെള്ളത്തിലിട്ട് വേവിക്കുക, ആവിയിൽ വേവിക്കുക, തീയിൽ ചുട്ടെടുക്കുക, എണ്ണയിൽ വറുത്തെടുക്കുക എന്നിവയാണ് മുഖ്യം.
മനുഷ്യൻ തീ ഉപയോഗിക്കുവാനുള്ള പ്രാപ്തി നേടിയതോടെ, പാചകം മനുഷ്യ സംസ്കാരത്തിലെ ഒരു സർവ്വസാധാരണമായ പ്രവൃത്തിയായിരിക്കുന്നു. ദേശം, ജാതി, മതം, സന്ദർഭം, ആചാരാനുഷ്ഠാനങ്ങൾ എന്നിവയനുസരിച്ചെല്ലാം വ്യത്യസ്ത പാചകരീതികൾ നിലവിലുണ്ട്. അത് ഭക്ഷണപാനീയങ്ങളുടെ കാര്യത്തിൽ മാത്രമല്ല, അവ ഉണ്ടാക്കാനുപയോഗിക്കുന്ന ഉപകരണങ്ങൾ, ഉണ്ടാക്കുന്ന സ്ഥലം എന്നിവയിലും വ്യത്യസ്തത പുലർത്തുന്നു.
നാടൻ പാചകം
ഒരു സവിശേഷ കൂട്ടായ്മയിൽ പരമ്പരാഗതമായി നിലനില്ക്കുന്നതും തനിമയാർന്നതുമായ പാചകരീതിയാണ് നാടൻ പാചകം. ഭക്ഷ്യവസ്തുക്കളുടെ ലഭ്യതയാണ് ഓരോ പ്രദേശത്തെയും കൂട്ടായ്മയുടെയും ഭക്ഷണ-പാചകരീതികളെ നിർണയിക്കുന്ന മുഖ്യഘടകം. ശീലമാണ് മറ്റൊരു ഘടകം. ഏറിയപങ്കും അത് വിശ്വാസങ്ങളെ അടിസ്ഥാനമാക്കിയിരിക്കുന്നു.
നാടോടിപാചകം പലമട്ടിലും ഇതര നാടൻകലാസംസ്കൃതിയെ സ്വാധീനിച്ചിട്ടുണ്ട്. ഒരു പ്രത്യേകഭക്ഷണത്തിന്റെ ഉത്പത്തിയെക്കുറിച്ചുള്ള കഥകൾ, ഐതിഹ്യം, പുരാവൃത്തം എന്നിവയെല്ലാം പല കൂട്ടായ്മകളിലും ധാരാളമായി കാണുന്നുണ്ട്. ഭക്ഷണ-പാനീയ-പാചക സംബന്ധിയായ പഴഞ്ചൊല്ലുകളും മിക്ക ജനതകൾക്കിടയിലും വൈജാത്യങ്ങളോടെ കാണാവുന്നതാണ്.
മതവുമായുള്ള ബന്ധം
മതം, വർഗം, ജാതി, ദേശം എന്നിവയുടെ വ്യത്യാസമനുസരിച്ച് പാചക രീതികളിലും വ്യത്യാസങ്ങളുണ്ട്‌. മതവുമായി നാടൻ പാചകവിദ്യയ്ക്കുള്ള ബന്ധത്തിൽ കേവലം, നിഷേധം എന്നീ രണ്ട് ഘടകങ്ങൾ അടങ്ങുന്നു. ഉത്സവങ്ങൾ, ആഘോഷങ്ങൾ, അടിയന്തരങ്ങൾ, ആരാധനകൾ മുതലായവയുമായി ബന്ധപ്പെട്ട പാചകകലയാണ് ആദ്യത്തേത്. ഇതനുസരിച്ച് വിശേഷാവസരങ്ങളിൽ വിശിഷ്ട പദാർഥങ്ങൾ പാകം ചെയ്യേണ്ടിവരും. നിഷേധപരമായ ഘടകം ഭക്ഷണത്തിലുള്ള വിലക്കുകളാണ്. ഒരു മതക്കാരോ, വർഗക്കാരോ ഇഷ്ടപ്പെടുന്ന ഭക്ഷണം മറ്റൊരു വർഗക്കാർക്ക് ചിലപ്പോൾ വർജ്യമായിരിക്കും. മതപരമായ വിശ്വാസങ്ങളുടെ വെളിച്ചത്തിൽ നിഷിദ്ധങ്ങളായ ഭക്ഷ്യപദാർഥങ്ങളുമുണ്ട്. മതപരമായ അനുഷ്ഠാനങ്ങളോടോ, കർമങ്ങളോടോ അനുബന്ധിച്ച് ചില പദാർഥങ്ങൾ ചിലർ വർജ്ജിക്കാറുണ്ട്.
പാചകം ചെയ്യുന്ന പാത്രങ്ങളിലും മറ്റുപകരണങ്ങളിലും ഇത്തരത്തിലുള്ള ചില ഭിന്നതകൾ കാണാം.
ആഗോളീകരണകാലഘട്ടത്തിൽ
ആഗോളീകരണകാലഘട്ടത്തിൽ തനതുഭക്ഷണങ്ങളിലേക്ക് തിരിച്ചെത്താനും തങ്ങളുടേതായ ഭക്ഷണപാനീയങ്ങളെയും പാചകരീതികളെയും സംരക്ഷിച്ചുനിർത്തുക എന്നത് ഒരു പ്രതിരോധ കർമം കൂടിയാണ് എന്നുതിരിച്ചറിയാനുമുള്ള പല ശ്രമങ്ങളും നടന്നുവരുന്നുണ്ട്. എന്നാൽ അതിലുമെത്രയോ ശക്തിയായി അത്തരം നാടൻഭക്ഷണരീതികളെ വാണിജ്യവത്കരിക്കപ്പെടുകയും അതിന്റെ പ്രച്ഛന്നരൂപങ്ങൾ വൻതോതിൽ വ്യാപിപ്പിക്കാനുള്ള ശ്രമങ്ങൾ നടന്നുവരുകയും ചെയ്യുന്നുണ്ട്.
ഭക്ഷണരീതിയും തൊഴിലും
ഭക്ഷണരീതി തൊഴിലുമായും ബന്ധപ്പെട്ടിരിക്കുന്നു. പ്രഭാതഭക്ഷണം, അത്താഴം, മുത്താഴം എന്നിവയെക്കുറിച്ചുള്ള വേറിട്ട സങ്കല്പനങ്ങൾ ഇതിനുദാഹരണം. തൊഴിലിടങ്ങളിലേക്കുള്ള അകലം താരതമ്യേന കുറഞ്ഞയിടങ്ങളിൽ ഉച്ചയൂണിന് പ്രാധാന്യമുള്ളതായും തൊഴിലിടങ്ങളുമായുള്ള അകലം കൂടിയ ഇടങ്ങളിൽ പ്രഭാതഭക്ഷണത്തിനു പ്രാധാന്യം ഉള്ളതായും കാണാം. ദേശം, കാലാവസ്ഥ എന്നിവയ്ക്കും പാചകരീതിയിൽ വലിയ സ്വാധീനമുണ്ട്.
പുറത്തേക്കുള്ള കണ്ണികൾ
വർഗ്ഗം:പാചകം
നാൻസി ലിങ്കൺ
യുഎസ് പ്രസിഡന്റ് അബ്രഹാം ലിങ്കന്റെ അമ്മയായിരുന്നു നാൻസി ഹാങ്ക്സ് ലിങ്കൺ (ഫെബ്രുവരി 5, 1784 - ഒക്ടോബർ 5, 1818). തോമസ് ലിങ്കനുമായുള്ള അവരുടെ വിവാഹശേഷം സാറ എന്ന മകളും തോമസ് ജൂനിയറും ജനിച്ചു. നാൻസിയും തോമസും വിവാഹിതരായി 10 വർഷത്തിനുശേഷം കുടുംബം 1816-ൽ കെന്റക്കിയിൽ നിന്ന് ഇൻഡ്യാനയിലെ പെറി കൗണ്ടിയിലേക്ക് താമസം മാറ്റി. അബ്രഹാമിന് ഒൻപത് വയസ്സുള്ളപ്പോൾ സ്പെൻസർ കൗണ്ടിയിലെ ലിറ്റിൽ പിജിയൻ ക്രീക്ക് കമ്മ്യൂണിറ്റിയിൽ മിൽക് സിക്ക്നെസ് അല്ലെങ്കിൽ ക്ഷയം മൂലം നാൻസി ലിങ്കൺ മരിച്ചു.
ആദ്യകാല ജീവിതവും വിദ്യാഭ്യാസവും
അക്കാലത്ത് വിർജീനിയയിലെ ഹാം‌ഷെയർ കൗണ്ടിയിലെ ഭാഗത്തായിരുന്നു ലൂസി ഹാങ്ക്സിന്റെ മകളായി നാൻസി ഹാങ്ക്സ് ലിങ്കൺ ജനിച്ചത്. ഇതേ സ്ഥാനം ഇന്ന്, വെസ്റ്റ് വിർജീനിയയിലെ മിനറൽ കൗണ്ടിയിലെ അന്ത്യോക്യയിലാണ്. ജനിച്ച് വർഷങ്ങൾക്ക് ശേഷം, അബ്രഹാം ലിങ്കന്റെ നിയമ പങ്കാളിയായ വില്യം ഹെർ‌ഡൺ തന്റെ മാതൃപിതാവ് “നന്നായി കൃഷിചെയ്യുന്ന വിർജീനിയ കർഷകനോ തോട്ടക്കാരനോ” ആണെന്ന് ലിങ്കൺ തന്നോട് പറഞ്ഞതായി റിപ്പോർട്ട് ചെയ്തു. "ലൈഫ് ഓഫ് എബ്രഹാം ലിങ്കൺ " എന്ന പുസ്തകത്തിൽ വില്യം ഇ. ബാർട്ടനും "100 എസെൻഷ്യൽ ലിങ്കൺ ബുക്ക്സ്" എന്ന പുസ്തകത്തിൽ മൈക്കൽ ബുർഖിമറും പറയുന്നതനുസരിച്ച്, നാൻസി മിക്കവാറും ജനിച്ചത് നിയമാനുസൃതമല്ലായിരിക്കാം. ഈ വസ്തുത കാരണം അബ്രഹാം സ്പാരോ കുടുംബത്തിലെ നിയമാനുസൃത അംഗമാണെന്ന് വിശ്വസിപ്പിക്കാൻ പ്രേരിപ്പിക്കുന്നതിനായി ഹാങ്‌സിന്റെ കുടുംബം കഥകൾ സൃഷ്ടിച്ചു.
നാൻസി ഹാങ്ക്സ് ലിങ്കന്റെ മുത്തശ്ശി ആൻ, മുത്തച്ഛൻ ജോസഫ് ഹാങ്ക്സ് എന്നിവരാണെന്നും 9 വയസ്സുള്ളപ്പോൾ മുത്തച്ഛൻ മരിക്കുന്നതുവരെ അവർ അവളെ ശൈശവാവസ്ഥയിൽ നിന്ന് വളർത്തിയെന്നും വിശ്വസിക്കപ്പെടുന്നു. നാൻസിയുടെ ജനനസമയത്ത്, ജോസഫും ഭാര്യയും മക്കളുമെല്ലാം വിർജീനിയയിലെ ഹാംഷെയർ കൗണ്ടിയിലെ പാറ്റേഴ്‌സൺ ക്രീക്കിന് സമീപം 108 ഏക്കറിലാണ് താമസിച്ചിരുന്നത്. 1784 മാർച്ചിൽ, ജോസഫ് ഹാങ്ക്സ് ഒരു മോർട്ട്ഗേജ് വഴി സ്വത്ത് വിറ്റ് ഭാര്യയെയും 8 മക്കളെയും ഇളയമകളായ നാൻസിയെയും കെന്റക്കിയിലേക്ക് മാറ്റി.
1793-ൽ ഗോത്രപിതാവായ ജോസഫിന്റെ മരണം വരെ കെന്റക്കിയിലെ നെൽ‌സൺ കൗണ്ടിയിലെ റോളിംഗ് ഫോർക്ക് എന്ന വാസസ്ഥലത്ത് പോറ്റിംഗേഴ്സ് ക്രീക്കിനടുത്തുള്ള സ്ഥലത്ത് ഈ കുടുംബം താമസിച്ചിരുന്നു. നാൻസിയുടെ മുത്തശ്ശി, നാൻസി എന്ന പൊതു വിളിപ്പേരിനേക്കാൾ ആൻ എന്ന കൂടുതൽ ഔപചാരിക നാമത്തിൽ വിളിക്കപ്പെട്ടു. അവർ വിർജീനിയയിലെ പഴയ ഫാർൺഹാം ഇടവകയിലേക്ക് മടങ്ങാൻ തീരുമാനിച്ചു. ആ സമയത്ത്, നാൻസി ലൂസി ഹാങ്ക്സ് സ്പാരോ ആയ അമ്മയോടൊപ്പം താമസിക്കാൻ പോയി. ലൂസി രണ്ടോ മൂന്നോ വർഷം മുമ്പ് കെന്റക്കിയിലെ ഹരോഡ്‌സ്ബർഗിൽ ഹെൻറി സ്പാരോയെ വിവാഹം കഴിച്ചിരുന്നു.